title: Neuvoston päätös, tehty 4 päivänä joulukuuta 2006 , Europolin työntekijöihin sovellettavien henkilöstösääntöjen muuttamisesta

text:
               19.12.2006

               FI

               Euroopan unionin virallinen lehti

               C 311/1

      NEUVOSTON PÄÄTÖS,
   tehty 4 päivänä joulukuuta 2006,
   Europolin työntekijöihin sovellettavien henkilöstösääntöjen muuttamisesta
   (2006/C 311/01)
   EUROOPAN UNIONIN NEUVOSTO, joka
   ottaa huomioon Euroopan poliisiviraston perustamisesta tehdyn yleissopimuksen (Europol-yleissopimus) (1) ja erityisesti sen 30 artiklan 3 kohdan,
   ottaa huomioon Itävallan tasavallan aloitteen (2),
   ottaa huomioon Euroopan parlamentin lausunnon (3),
   ottaa huomioon Europolin hallintoneuvoston lausunnon,
   sekä katsoo seuraavaa:

               (1)

               Europolin työntekijöihin sovellettavia henkilöstösääntöjä, jäljempänä ”henkilöstösäännöt”, sellaisina kuin ne on vahvistettu 3 päivänä joulukuuta 1998 annetulla neuvoston säädöksellä (4), olisi muutettava siten, että säädetään kaikkien työntekijöiden palvelussuhteen enimmäiskestoksi yhdeksän vuotta kahden määräaikaisen sopimuskauden aikana.

               (2)

               Henkilöstösääntöjä olisi lisäksi muutettava säännösten antamiseksi varainhoidon valvojan, avustavan varainhoidon valvojan tai avustavien varainhoidon valvojien ja varainhoidon valvojan toimistossa työskentelevän henkilöstön työsuhteista sekä Europolin hallintoneuvoston sihteerin ja hallintoneuvoston sihteeristössä työskentelevän henkilöstön työsuhteista.

               (3)

               Neuvoston asiana on vahvistaa yksimielisesti Europolin henkilöstöön sovellettavat yksityiskohtaiset säännöt ja tehdä niihin myöhemmin muutoksia,

         ON PÄÄTTÄNYT SEURAAVAA:
   1 artikla
   Muutetaan henkilöstösäännöt seuraavasti:

               1)

               Lisätään 1 artiklaan kohdat seuraavasti:
               ”3.   Henkilöstösääntöjä sovelletaan myös Europolin varainhoidon valvojaan, avustavaan varainhoidon valvojaan tai avustaviin varainhoidon valvojiin sekä varainhoidon valvojan toimistossa työskentelevään henkilöstöön, tämän kuitenkaan rajoittamatta Europol-yleissopimuksen tai Europolin talousarvioon sovellettavan varainhoitoasetuksen soveltamista, ja jollei liitteessä 10, jossa vahvistetaan varainhoidon valvojaa, avustavaa varainhoidon valvojaa tai avustavia varainhoidon valvojia sekä varainhoidon valvojan toimistossa työskentelevää henkilöstöä koskevat erityissäännökset, toisin määrätä.
               4.   Henkilöstösääntöjä sovelletaan myös Europolin hallintoneuvoston sihteeriin ja hallintoneuvoston sihteeristössä työskentelevään henkilöstöön, tämän kuitenkaan rajoittamatta Europol-yleissopimuksen soveltamista, ja jollei liitteessä 11, jossa vahvistetaan hallintoneuvoston sihteeriä ja hallintoneuvoston sihteeristössä työskentelevää henkilöstöä koskevat erityissäännökset, toisin määrätä.”;

               2)

               Korvataan 6 artikla seuraavasti:
               ”6 artikla
               Europolin kaikki työntekijät, riippumatta siitä, valitaanko heidät toimeen, johon voidaan ottaa työntekijä yksinomaan Europol-yleissopimuksen 2 artiklan 4 kohdassa tarkoitetuista toimivaltaisista viranomaisista, vai toimeen, johon kyseistä rajoitusta ei sovelleta, otetaan aluksi palvelukseen 1–5 vuoden määräajaksi.
               Ensimmäiset sopimukset voidaan uusia. Määräaikaisten työsopimusten kokonaiskesto, työsopimuksen uusiminen mukaan luettuna, voi olla enintään yhdeksän vuotta.
               Ainoastaan sellaiseen toimeen valittu työntekijä, johon voidaan ottaa työntekijä muualtakin kuin Europol-yleissopimuksen 2 artiklan 4 kohdassa tarkoitetuista toimivaltaisista viranomaisista, voidaan ottaa palvelukseen toistaiseksi sen jälkeen, kun hän on ollut palveluksessa kaksi määräaikaista sopimuskautta ja on hoitanut tehtävänsä erittäin tyydyttävällä tavalla vähintään kuuden vuoden ajan.
               Jos Europolin johtaja aikoo tehdä toistaiseksi voimassa olevia työsopimuksia, Europolin hallintoneuvoston on annettava siihen vuosittain lupa. Hallintoneuvosto voi vahvistaa, kuinka monta tällaista sopimusta voidaan enintään tehdä.”;

               3)

               Korvataan 95 artikla seuraavasti:
               ”95 artikla
               Europol voi irtisanoa määräaikaisen tai toistaiseksi voimassa olevan palvelussuhteen ilman irtisanomisaikaa

                           a)

                           edellä 26 artiklan mukaisesti koeajan kuluessa tai sen päättyessä,

                           b)

                           jos työntekijä ei enää täytä 24 artiklan 2 kohdan a ja d alakohdassa säädettyjä edellytyksiä; jos työntekijä ei enää täytä 24 artiklan 2 kohdan d alakohdassa säädettyjä edellytyksiä, hänen työsopimuksensa voidaan kuitenkin irtisanoa ainoastaan 65 artiklan mukaisesti,

                           c)

                           kun toimivaltaisen viranomaisen hyväksymä työkomennus, virkavapaa tai väliaikainen siirto päättyy sellaisessa toimessa olevan työntekijän osalta, johon voidaan ottaa työntekijä yksinomaan Europol-yleissopimuksen 2 artiklan 4 kohdassa tarkoitetuista toimivaltaisista viranomaisista,

                           d)

                           jos työntekijä ei kykene palaamaan tehtäviinsä 38 artiklassa säädetyn palkallisen sairausloman jälkeen. Tällaisissa tapauksissa työntekijälle maksetaan hänen peruspalkkaansa vastaava lisä sekä perhelisät kahdelta päivältä jokaista palveluskuukautta kohti.”;

               4)

               Muutetaan liitteessä 2 olevan 3 artiklan 3 kohta seuraavasti:
               ”3.   Kaikkia avoinna olevia toimia täytettäessä otetaan huomioon sekä Europolista että muualta tulevat hakemukset, tämän kuitenkaan rajoittamatta henkilöstösääntöjen 6 artiklassa säädetyn palvelussuhteen enimmäiskeston soveltamista.”;

               5)

               Lisätään liitteen 9 jälkeen liite seuraavasti:

                  ”LIITE 10
                  Varainhoidon valvojaa, avustavaa varainhoidon valvojaa tai avustavia varainhoidon valvojia sekä varainhoidon valvojan toimistossa työskentelevää henkilöstöä koskevat erityissäännökset
                  1 LUKU
                  TOIMET JA TEHTÄVÄT
                  1 artikla
                  1.   Varainhoidon valvoja vastaa Europol-yleissopimuksessa ja Europolin talousarvioon sovellettavassa varainhoitoasetuksessa hänelle annettujen tehtävien sekä kaikkien muiden hallintoneuvoston hänelle antamien tehtävien suorittamisesta.
                  2.   Europolin talousarvioon sovellettavan varainhoitoasetuksen 20 artiklan mukaisesti varainhoidon valvoja on tehtäviään suorittaessaan vastuussa ainoastaan hallintoneuvostolle ja vastaa sille tehtäviensä suorittamisesta.
                  3.   Avustava varainhoidon valvoja tai avustavat varainhoidon valvojat vastaavat Europol-yleissopimuksessa ja Europolin talousarvioon sovellettavassa varainhoitoasetuksessa heille annettujen tehtävien sekä kaikkien muiden varainhoidon valvojan heille antamien tehtävien suorittamisesta.
                  4.   Avustava varainhoidon valvoja tai avustavat varainhoidon valvojat sekä muut varainhoidon valvojan toimistossa työskentelevät työntekijät ovat tehtäviään suorittaessaan vastuussa ainoastaan hallintoneuvostolle ja vastaavat sille tehtäviensä suorittamisesta.
                  5.   Varainhoidon valvoja sekä yksi tai useampi avustava varainhoidon valvoja nimitetään Europol-yleissopimuksen 35 artiklan 7 kohdan ja tässä liitteessä olevien lisäsäännösten mukaisesti.
                  2 artikla
                  1.   Kun henkilöstösäännöissä säädetään johtajan käyttämästä määräys- tai valvontavallasta Europolin työntekijöihin nähden, kyseisissä säännöksissä tarkoitetaan varainhoidon valvojan, avustavan varainhoidon valvojan tai avustavien varainhoidon valvojien sekä varainhoidon valvojan toimistossa työskentelevän henkilöstön osalta hallintoneuvoston puheenjohtajaa, jollei tässä liitteessä toisin säädetä.
                  2.   Johtajan, joka toimii Europolin laillisena edustajana Europol-yleissopimuksen 29 artiklan 5 kohdan mukaisesti, on virallisesti vahvistettava kaikki hallintoneuvoston tai hallintoneuvoston puheenjohtajan tämän liitteen mukaisesti tekemät päätökset, jotka edellyttävät oikeudellista täytäntöönpanoa.
                  2 LUKU
                  KELPOISUUS JA VALINTAMENETTELYT
                  3 artikla
                  Varainhoidon valvoja sekä avustava varainhoidon valvoja tai avustavat varainhoidon valvojat valitaan Europol-yleissopimuksen 35 artiklan 7 kohdan ja Europolin talousarvioon sovellettavan varainhoitoasetuksen 20 artiklan mukaisesti jostakin jäsenvaltion virallisesta tilintarkastuselimestä.
                  4 artikla
                  Palvelukseen ottaminen varainhoidon valvojan toimeen suoritetaan Europol-yleissopimuksen 35 artiklan 7 kohdan sekä henkilöstösääntöjen 3 luvun ja liitteen 2 mukaisesti, jollei seuraavista erityissäännöksistä muuta johdu:

                              a)

                              Hallintoneuvoston puheenjohtaja perustaa valintalautakunnan, johon kuuluu edustaja kolmesta jäsenvaltiosta, joista yksi on puheenjohtajavaltio ja kaksi muuta valitsee hallintoneuvosto arpomalla. Nämä kolme jäsentä valitsevat keskuudestaan valintalautakunnan puheenjohtajan.

                              b)

                              Hallintoneuvosto laatii avoimesta toimesta ilmoituksen.

                              c)

                              Henkilöstöyksikön päällikkö toimii valintalautakunnan sihteerinä ja huolehtii tarvittaessa hallinnollisesta tuesta. Hänellä ei ole äänioikeutta valintamenettelyssä eikä hän saa muulla tavoin vaikuttaa menettelyn lopputulokseen.

                              d)

                              Ainoastaan valintalautakunnan jäsenet osallistuvat mahdollisesti tarvittavan yhden tai useamman kokeen laatimiseen, ja he voivat päättää, ettei kirjallista koetta tarvita. Valintalautakunnan on haastateltava kaikkia alustavan valinnan läpäisseitä hakijoita.

                              e)

                              Valintalautakunnan laatima luettelo hakumenettelyssä menestyneistä hakijoista, jotka on asetettu paremmuusjärjestykseen, toimitetaan hallintoneuvoston puheenjohtajalle.

                              f)

                              Hallintoneuvosto päättää menestyneen hakijan valinnasta yksimielisesti Europol-yleissopimuksen 35 artiklan 7 kohdan mukaisesti.

                        5 artikla
                  Yhden tai useamman avustavan varainhoidon valvojan sekä varainhoidon valvojan toimistossa työskentelevän henkilöstön palvelukseen ottaminen suoritetaan henkilöstösääntöjen 3 luvun ja liitteen 2 mukaisesti ja avustavan varainhoidon valvojan tai avustavien varainhoidon valvojien osalta Europol-yleissopimuksen 35 artiklan 7 kohdan mukaisesti, jollei seuraavista erityissäännöksistä muuta johdu:

                              a)

                              Avustavan varainhoidon valvojan palvelukseen ottamista varten hallintoneuvoston puheenjohtaja perustaa valintalautakunnan, johon kuuluu varainhoidon valvoja, joka toimii lautakunnan puheenjohtajana, kaksi edustajaa jäsenvaltioista, joista toinen on puheenjohtajavaltio ja toisen valitsee hallintoneuvosto arpomalla, sekä henkilöstöresurssiyksikön päällikkö, joka toimii lautakunnan sihteerinä. Valintalautakunnan sihteerillä ei ole äänioikeutta valintamenettelyssä eikä hän saa muulla tavoin vaikuttaa valintamenettelyn lopputulokseen.

                              b)

                              Varainhoidon valvojan toimistossa työskentelevän muun henkilöstön palvelukseen ottamista varten valintalautakunnan perustavat varainhoidon valvoja, joka toimii lautakunnan puheenjohtajana, ja henkilöstöresurssiyksikön päällikkö, joka toimii lautakunnan sihteerinä. Valintalautakunnan sihteerillä ei ole äänioikeutta valintamenettelyssä eikä hän saa muulla tavoin vaikuttaa valintamenettelyn lopputulokseen. Lisäksi puheenjohtajavaltio voi halutessaan nimetä edustajan valintalautakunnan jäseneksi.

                              c)

                              Valintalautakunta laatii avoimesta toimesta ilmoituksen.

                              d)

                              Ainoastaan valintalautakunnan jäsenet osallistuvat kokeen tai kokeiden laatimiseen, ja he haastattelevat kaikkia alustavan valinnan läpäisseitä hakijoita.

                              e)

                              Valintalautakunnan laatima luettelo hakumenettelyssä menestyneistä hakijoista, jotka on asetettu paremmuusjärjestykseen, toimitetaan hallintoneuvoston puheenjohtajalle.

                              f)

                              Avustavan varainhoidon valvojan tai avustavien varainhoidon valvojien osalta hallintoneuvosto päättää menestyneen hakijan tai menestyneiden hakijoiden valinnasta yksimielisesti Europol-yleissopimuksen 35 artiklan 7 kohdan ja Europolin talousarvioon sovellettavan varainhoitoasetuksen 20 artiklan 1 kohdan mukaisesti.

                              g)

                              Varainhoidon valvojan toimistossa työskentelevän muun henkilöstön osalta hallintoneuvoston puheenjohtaja päättää menestyneen hakijan valinnasta.

                        3 LUKU
                  TOIMIKAUSI, PALVELUKSEENOTTAMISTA KOSKEVAT EHDOT JA PALVELUKSEENOTTAMISEN ESTEET
                  6 artikla
                  1.   Hallintoneuvosto vahvistaa yksimielisellä päätöksellään varainhoidon valvojan ensimmäisen toimikauden pituuden henkilöstösääntöjen 6 artiklan mukaisesti. Sopimus voidaan uusia hallintoneuvoston yksimielisellä päätöksellä henkilöstösääntöjen 6 artiklan mukaisesti.
                  2.   Hallintoneuvosto vahvistaa yksimielisellä päätöksellään avustavan varainhoidon valvojan tai avustavien varainhoidon valvojien ensimmäisen toimikauden pituuden henkilöstösääntöjen 6 artiklan mukaisesti. Sopimus voidaan uusia hallintoneuvoston yksimielisellä päätöksellä henkilöstösääntöjen 6 artiklan mukaisesti.
                  3.   Hallintoneuvoston puheenjohtaja vahvistaa varainhoidon valvojan toimistossa työskentelevien työntekijöiden ensimmäisen toimikauden pituuden henkilöstösääntöjen 6 artiklan mukaisesti. Sopimuksia voidaan henkilöstösääntöjen 6 artiklan mukaisesti uusia varainhoidon valvojan lausuntoon perustuvalla hallintoneuvoston puheenjohtajan päätöksellä.
                  7 artikla
                  1.   Varainhoidon valvojan toimen katsotaan henkilöstösääntöjen 45 artiklan ja liitteen 1 mukaisesti vastaavan yksikön päällikön tointa.
                  2.   Avustavan varainhoidon valvojan toimen katsotaan henkilöstösääntöjen 45 artiklan ja liitteen 1 mukaisesti vastaavan vanhemman toimihenkilön tointa.
                  8 artikla
                  1.   Hallintoneuvosto vahvistaa yksimielisellä päätöksellään palvelukseen otettavan varainhoidon valvojan ja avustavan varainhoidon valvojan tai avustavien varainhoidon valvojien aloituspalkkaluokan ja -tason.
                  2.   Kaikki varainhoidon valvojaa koskevat, henkilöstösääntöjen 3 luvussa säädetyt määräaikaisraportit ja päätökset tekee hallintoneuvoston puheenjohtaja, jota hänen edeltäjänsä avustavat tässä tehtävässä edellisten palveluskausien osalta.
                  3.   Kaikki avustavaa varainhoidon valvojaa tai avustavia varainhoidon valvojia koskevat, henkilöstösääntöjen 3 luvussa säädetyt määräaikaisraportit ja päätökset tekee varainhoidon valvoja, ja hallintoneuvoston puheenjohtajan on vahvistettava ne.
                  9 artikla
                  1.   Hallintoneuvoston puheenjohtaja vahvistaa varainhoidon valvojan toimistoon palvelukseen otettavien työntekijöiden aloituspalkkaluokan ja -tason.
                  2.   Kaikki varainhoidon valvojan toimistossa työskenteleviä työntekijöitä koskevat, henkilöstösääntöjen 3 luvussa säädetyt määräaikaisraportit ja päätökset tekee varainhoidon valvoja, ja hallintoneuvoston puheenjohtajan on vahvistettava ne varainhoidon valvojan lausunnon perusteella.
                  10 artikla
                  Varainhoidon valvojaa ja avustavaa varainhoidon valvojaa tai avustavia varainhoidon valvojia ei saa ottaa palvelukseen Europolin johtajan alaisuudessa olevaan toimeen vähintään 18 kuukauteen heidän toimikautensa päättymisen jälkeen.
                  4 LUKU
                  PALVELUSSUHTEEN PÄÄTTYMINEN
                  11 artikla
                  Varainhoidon valvojan taikka avustavan varainhoidon valvojan tai avustavien varainhoidon valvojien palvelussuhde päättyy henkilöstösääntöjen 10 luvun mukaisesti, ellei seuraavista erityissäännöksistä muuta johdu:

                              a)

                              Varainhoidon valvojan taikka avustavan varainhoidon valvojan tai avustavien varainhoidon valvojien palvelussuhteen päättymistä koskevat päätökset tekee hallintoneuvosto yksimielisesti.

                              b)

                              Tehtäessä päätös varainhoidon valvojan taikka avustavan varainhoidon valvojan tai avustavien varainhoidon valvojien palvelussuhteen päättämisestä kurinpidollisista syistä,on otettava huomioon tämän liitteen 5 luvussa olevat kurinpitomenettelyjä koskevat erityissäännökset.

                        12 artikla
                  Varainhoidon valvojan toimistossa työskentelevien työntekijöiden palvelussuhde päättyy henkilöstösääntöjen 10 luvun mukaisesti, jollei seuraavista erityissäännöksistä muuta johdu:

                              a)

                              Varainhoidon valvojan toimistossa työskentelevien työntekijöiden palvelussuhteen päättymistä koskevat päätökset tekee hallintoneuvoston puheenjohtaja varainhoidon valvojan perustellun lausunnon perusteella.

                              b)

                              Tehtäessä päätös varainhoidon valvojan toimistossa työskentelevien työntekijöiden palvelussuhteen päättämisestä kurinpidollisista syistä, on otettava huomioon tämän liitteen 5 luvussa olevat kurinpitomenettelyjä koskevat erityissäännökset.

                        5 LUKU
                  KURINPITOMENETTELYT
                  13 artikla
                  Varainhoidon valvojaan ja avustavaan varainhoidon valvojaan tai avustaviin varainhoidon valvojiin kohdistettavat kurinpitomenettelyt toteutetaan varainhoitoasetuksen 49 artiklan 5 kohdan sekä henkilöstösääntöjen 8 luvun ja liitteen 7 mukaisesti, jollei seuraavista erityissäännöksistä muuta johdu:

                              a)

                              Hallintoneuvosto perustaa kurinpitolautakunnan, johon kuuluu hallintoneuvoston puheenjohtaja, joka toimii kurinpitolautakunnan puheenjohtajana, ja hallintoneuvoston arpomalla valitsemien kolmen jäsenvaltion edustajat, joiden on oltava varainhoidon valvojaan taikka avustavaan varainhoidon valvojaan tai avustaviin varainhoidon valvojiin nähden virka-asemaltaan tai virkaiältään korkeammassa tai vastaavassa asemassa ja jotka eivät voi olla samanaikaisesti hallintoneuvoston jäseniä.

                              b)

                              Puheenjohtajavaltion vaihtuminen ei vaikuta kurinpitolautakunnan kokoonpanoon; jos lautakuntapaikkoja vapautuu muista syistä, ne täytetään arpomalla.

                              c)

                              Kurinpitolautakuntaa avustaa sihteeri, jona voi haluttaessa toimia oikeudellisen yksikön päällikkö.

                              d)

                              Hallintoneuvostolla on oikeus antaa kirjallinen huomautus tai varoitus yksimielisellä päätöksellä kurinpitolautakuntaa kuulematta hallintoneuvoston puheenjohtajan tai muun jäsenen ehdotuksesta. Asiasta ilmoitetaan kirjallisesti varainhoidon valvojalle taikka avustavalle varainhoidon valvojalle tai avustaville varainhoidon valvojille, ja heitä on kuultava asiassa etukäteen.

                              e)

                              Muut kurinpitoseuraamukset määrää hallintoneuvosto yksimielisellä päätöksellä tämän liitteen ja henkilöstösääntöjen liitteen 7 mukaisen kurinpitomenettelyn päätyttyä. Kurinpitomenettelyn aloittamisesta päättää hallintoneuvoston puheenjohtaja varainhoidon valvojaa taikka avustavaa varainhoidon valvojaa tai avustavia varainhoidon valvojia kuultuaan.

                              f)

                              Henkilöstösääntöjen 90 artiklassa tarkoitettua oikeutta pidättää työntekijä toimen hoitamisesta ja oikeutta päättää henkilöstösääntöjen 91 artiklassa tarkoitetusta pyynnöstä, joka koskee seuraamusmerkinnän poistamista työntekijän henkilökansiosta, käyttää hallintoneuvoston puheenjohtaja, joka kuulee hallintoneuvoston jäseniä.

                              g)

                              Hallintoneuvosto antaa kurinpitolautakunnalle kertomuksen, jossa on esitettävä selkeästi seikat, joita valitus koskee, ja tarvittaessa olosuhteet, joissa ne ilmenivät.

                              h)

                              Kurinpitolautakunnan jäsenet nimeävät lautakunnan ensimmäisessä kokouksessa keskuudestaan yhden jäsenen laatimaan yleisen kertomuksen asiasta.

                              i)

                              Liitteessä 7 olevassa 15 artiklassa tarkoitettu kurinpitolautakunnan perusteltu lausunto annetaan varainhoidon valvojalle ja hallintoneuvostolle, joka tekee päätöksensä yksimielisesti kuukauden kuluessa lausunnon vastaanottamisesta varainhoidon valvojaa taikka avustavaa varainhoidon valvojaa tai avustavia varainhoidon valvojia kuultuaan.

                              j)

                              Hallintoneuvosto voi käynnistää kurinpitomenettelyn uudelleen omasta aloitteestaan tai varainhoidon valvojan taikka avustavan varainhoidon valvojan tai avustavien varainhoidon valvojien pyynnöstä, jos esiin tulee uusia seikkoja, joita tukevat asianmukaiset todisteet.

                        14 artikla
                  Varainhoidon valvojan toimistossa työskentelevään henkilöstöön kohdistettavat kurinpitomenettelyt toteutetaan henkilöstösääntöjen 8 luvun ja liitteen 7 mukaisesti, jollei seuraavista erityissäännöksistä muuta johdu:

                              a)

                              Hallintoneuvosto perustaa kurinpitolautakunnan, johon kuuluu hallintoneuvoston arpomalla valitsemien kolmen jäsenvaltion edustajat, joiden on oltava asianomaiseen varainhoidon valvojan toimistossa työskentelevään työntekijään nähden virka-asemaltaan tai virkaiältään korkeammassa tai vastaavassa asemassa ja jotka eivät voi olla samanaikaisesti hallintoneuvoston jäseniä. Kurinpitolautakunnan jäsenet valitsevat keskuudestaan yhden jäsenen puheenjohtajaksi.

                              b)

                              Puheenjohtajavaltion vaihtuminen ei vaikuta kurinpitolautakunnan kokoonpanoon; jos lautakuntapaikkoja vapautuu muista syistä, ne täytetään arpomalla.

                              c)

                              Kurinpitolautakuntaa avustaa sihteeri, jona voi haluttaessa toimia oikeudellisen yksikön päällikkö.

                              d)

                              Hallintoneuvoston puheenjohtajalla on oikeus antaa kirjallinen huomautus tai varoitus kurinpitolautakuntaa kuulematta omasta aloitteestaan tai hallintoneuvoston jäsenen ehdotuksesta. Asiasta ilmoitetaan kirjallisesti asianomaiselle varainhoidon valvojan toimistossa työskentelevälle työntekijälle, ja häntä on kuultava asiassa etukäteen.

                              e)

                              Muut kurinpitoseuraamukset määrää hallintoneuvoston puheenjohtaja tämän liitteen ja henkilöstösääntöjen liitteen 7 mukaisen kurinpitomenettelyn päätyttyä. Kurinpitomenettelyn aloittamisesta päättää hallintoneuvoston puheenjohtaja varainhoidon valvojan toimistossa työskentelevää työntekijää kuultuaan.

                              f)

                              Henkilöstösääntöjen 90 artiklassa tarkoitettua oikeutta pidättää työntekijä toimen hoitamisesta ja oikeutta päättää henkilöstösääntöjen 91 artiklassa tarkoitetusta pyynnöstä, joka koskee seuraamusmerkinnän poistamista työntekijän henkilökansiosta, käyttää hallintoneuvoston puheenjohtaja.

                              g)

                              Hallintoneuvoston puheenjohtaja antaa kurinpitolautakunnalle kertomuksen, jossa on esitettävä selkeästi seikat, joita valitus koskee, ja tarvittaessa olosuhteet, joissa ne ilmenivät.

                              h)

                              Kurinpitolautakunnan jäsenet nimeävät lautakunnan ensimmäisessä kokouksessa keskuudestaan yhden jäsenen laatimaan yleisen kertomuksen asiasta.

                              i)

                              Liitteessä 7 olevassa 15 artiklassa tarkoitettu kurinpitolautakunnan perusteltu lausunto annetaan varainhoidon valvojan toimistossa työskentelevälle työntekijälle ja hallintoneuvoston puheenjohtajalle, joka tekee päätöksensä kuukauden kuluessa lausunnon vastaanottamisesta varainhoidon valvojan toimistossa työskentelevää työntekijää kuultuaan.

                              j)

                              Hallintoneuvoston puheenjohtaja voi käynnistää kurinpitomenettelyn uudelleen omasta aloitteestaan tai asianomaisen työntekijän pyynnöstä, jos esiin tulee uusia seikkoja, joita tukevat asianmukaiset todisteet.

                        6 LUKU
                  VASTUU
                  15 artikla
                  1.   Varainhoitoasetuksen 49 artiklan 5 ja 6 kohdassa tarkoitetun varainhoidon valvojan ja avustavan varainhoidon valvojan tai avustavien varainhoidon valvojien vastuun osalta varainhoidon valvojan ja avustavan varainhoidon valvojan tai avustavien varainhoidon valvojien on otettava itselleen vastuuvakuutus.
                  2.   Europol maksaa vakuutuksesta aiheutuvat kulut.
                  7 LUKU
                  MUUTOKSENHAKU
                  16 artikla
                  1.   Varainhoidon valvojan, avustavan varainhoidon valvojan tai varainhoidon valvojan toimistossa työskentelevän työntekijän tekemät henkilöstösääntöjen 92 artiklan 2 kohdan mukaiset valitukset on esitettävä asiassa lopullisen päätöksen tehneelle viranomaiselle, jonka on myös käsiteltävä ne.
                  2.   Varainhoidon valvoja, avustava varainhoidon valvoja tai varainhoidon valvojan toimistossa työskentelevä työntekijä voi henkilöstösääntöjen 93 artiklan mukaisesti hakea muutosta vain, jos asiassa lopullisen päätöksen tehnyt viranomainen on saanut sille 1 kohdan mukaisesti tehdyn valituksen ja valitus on hylätty nimenomaisella tai hylkääväksi katsottavalla päätöksellä. Asianomainen henkilö voi kuitenkin 1 kohdan mukaisen valituksen tehtyään hakea muutosta välittömästi Euroopan yhteisöjen tuomioistuimessa henkilöstösääntöjen 93 artiklan 4 kohdassa säädetyin edellytyksin.
                  8 LUKU
                  VARAINHOIDON VALVOJAA KOSKEVAT ERITYISSÄÄNNÖKSET JA SIIRTYMÄSÄÄNNÖKSET
                  17 artikla
                  Jos varainhoidon valvoja on estynyt hoitamasta tehtäviään yli kuukauden ajan tai jos varainhoidon valvojan virka on avoinna, hänen tehtäviään hoitaa avustava varainhoidon valvoja. Tätä varten hallintoneuvosto ilmoittaa sijaisuusjärjestyksen aina uuden avustavan varainhoidon valvojan nimityksen yhteydessä.
                  18 artikla
                  Jos varainhoidon valvojaa, avustavaa varainhoidon valvojaa tai avustavia varainhoidon valvojia taikka varainhoidon valvojan toimistossa työskentelevää henkilöstöä koskevat päätökset tai varainhoidon valvojan, avustavan varainhoidon valvojan tai varainhoidon valvojan toimistossa työskentelevän henkilöstön tehtäviä hoitavan henkilön sopimusjärjestelyt on tehty ennen tämän liitteen voimaantuloa, kyseisiä päätöksiä tai sopimusjärjestelyjä sovelletaan edelleen.”;

               6)

               Lisätään liitteen 10 jälkeen liite seuraavasti:

                  ”LIITE 11
                  Hallintoneuvoston sihteeriä ja hallintoneuvoston sihteeristössä työskentelevää henkilöstöä koskevat erityissäännökset
                  1 LUKU
                  TOIMET JA TEHTÄVÄT
                  1 artikla
                  1.   Sihteeri ja hallintoneuvoston sihteeristössä työskentelevä henkilöstö avustavat hallintoneuvostoa tämän tehtävien suorittamisessa.
                  2.   Hallintoneuvoston sihteeri ja hallintoneuvoston sihteeristössä työskentelevä henkilöstö ovat tehtäviään suorittaessaan vastuussa ainoastaan hallintoneuvostolle ja vastaavat sille tehtäviensä suorittamisesta. He voivat kuitenkin hallintoneuvoston ennalta antamalla luvalla hoitaa sen alaisuudessa myös muita Europolin edun mukaisia tehtäviä.
                  2 artikla
                  1.   Kun henkilöstösäännöissä säädetään johtajan tai Europolin käyttämästä määräys- tai valvontavallasta Europolin henkilöstöön nähden, kyseisissä säännöksissä tarkoitetaan hallintoneuvoston sihteerin ja hallintoneuvoston sihteeristössä työskentelevän henkilöstön osalta hallintoneuvoston puheenjohtajaa.
                  2.   Johtajan, joka toimii Europolin laillisena edustajana Europol-yleissopimuksen 29 artiklan 5 kohdan mukaisesti, on virallisesti vahvistettava kaikki hallintoneuvoston tai hallintoneuvoston puheenjohtajan tämän liitteen mukaisesti tekemät päätökset, jotka edellyttävät oikeudellista täytäntöönpanoa, jollei tässä liitteessä toisin säädetä.
                  2 LUKU
                  KELPOISUUS JA VALINTAMENETTELYT
                  3 artikla
                  Hallintoneuvoston sihteerin ja hallintoneuvoston sihteeristössä työskentelevien työntekijöiden toimiin voidaan ottaa työntekijä muualtakin kuin Europol-yleissopimuksen 2 artiklan 4 kohdassa tarkoitetuista toimivaltaisista viranomaisista.
                  4 artikla
                  Palvelukseen ottaminen hallintoneuvoston sihteerin toimeen suoritetaan henkilöstösääntöjen 3 luvun ja liitteen 2 mukaisesti, jollei seuraavista erityissäännöksistä muuta johdu:

                              a)

                              Hallintoneuvoston puheenjohtaja perustaa valintalautakunnan, johon kuuluu edustaja kolmesta jäsenvaltiosta, joista yksi on puheenjohtajavaltio ja kaksi muuta valitsee hallintoneuvosto arpomalla; nämä kolme jäsentä valitsevat keskuudestaan valintalautakunnan puheenjohtajan.

                              b)

                              Hallintoneuvosto laatii avoimesta toimesta ilmoituksen.

                              c)

                              Henkilöstöresurssiyksikön päällikkö toimii valintalautakunnan sihteerinä ja huolehtii tarvittaessa hallinnollisesta tuesta. Hänellä ei ole äänioikeutta valintamenettelyssä eikä hän saa muulla tavoin vaikuttaa menettelyn lopputulokseen.

                              d)

                              Ainoastaan valintalautakunnan jäsenet osallistuvat mahdollisesti tarvittavan yhden tai useamman kokeen laatimiseen, ja he voivat päättää, ettei kirjallista koetta tarvita. Valintalautakunnan on haastateltava kaikkia alustavan valinnan läpäisseitä hakijoita.

                              e)

                              Valintalautakunnan laatima luettelo hakumenettelyssä menestyneistä hakijoista, jotka on asetettu paremmuusjärjestykseen, toimitetaan hallintoneuvoston puheenjohtajalle.

                              f)

                              Hallintoneuvosto valitsee menestyneen hakijan enemmistöpäätöksellä.

                        5 artikla
                  Hallintoneuvoston sihteeristössä työskentelevän henkilöstön palvelukseen ottaminen suoritetaan henkilöstösääntöjen 3 luvun ja liitteen 2 mukaisesti, jollei seuraavista erityissäännöksistä muuta johdu:

                              a)

                              Vanhemman toimihenkilön toimen osalta hallintoneuvoston puheenjohtaja perustaa valintalautakunnan, johon kuuluu hallintoneuvoston sihteeri ja jäsenvaltioista, joista toinen on puheenjohtajavaltio ja toisen valitsee hallintoneuvosto arpomalla, kaksi edustajaa, joista toinen toimii valintalautakunnan puheenjohtajana, sekä henkilöstöresurssiyksikön päällikkö, joka toimii valintalautakunnan sihteerinä. Valintalautakunnan sihteerillä ei ole äänioikeutta valintamenettelyssä eikä hän saa muulla tavoin vaikuttaa valintamenettelyn lopputulokseen.

                              b)

                              Vanhempaa toimihenkilöä alempana olevien toimien osalta hallintoneuvoston puheenjohtaja perustaa valintalautakunnan, johon kuuluu hallintoneuvoston sihteeri, joka toimii valintalautakunnan puheenjohtajana, ja henkilöstöresurssiyksikön päällikkö, joka toimii valintalautakunnan sihteerinä. Valintalautakunnan sihteerillä ei ole äänioikeutta valintamenettelyssä eikä hän saa muulla tavoin vaikuttaa valintamenettelyn lopputulokseen. Lisäksi puheenjohtajavaltio voi halutessaan nimetä edustajan valintalautakunnan jäseneksi.

                              c)

                              Valintalautakunta laatii avoimesta toimesta ilmoituksen.

                              d)

                              Ainoastaan valintalautakunnan jäsenet osallistuvat mahdollisesti tarvittavan yhden tai useamman kokeen laatimiseen, ja he haastattelevat kaikkia alustavan valinnan läpäisseitä hakijoita.

                              e)

                              Valintalautakunnan laatima luettelo hakumenettelyssä menestyneistä hakijoista, jotka on asetettu paremmuusjärjestykseen, toimitetaan hallintoneuvoston puheenjohtajalle.

                              f)

                              Hallintoneuvoston puheenjohtaja valitsee menestyneen hakijan.

                        3 LUKU
                  TOIMIKAUSI JA PALVELUKSEENOTTAMISTA KOSKEVAT EHDOT
                  6 artikla
                  1.   Hallintoneuvosto vahvistaa hallintoneuvoston sihteerin ensimmäisen toimikauden pituuden henkilöstösääntöjen 6 artiklan mukaisesti. Hallintoneuvosto voi uusia sopimuksen henkilöstösääntöjen 6 artiklan mukaisesti.
                  2.   Hallintoneuvoston puheenjohtaja vahvistaa hallintoneuvoston sihteeristössä työskentelevien työntekijöiden ensimmäisen toimikauden pituuden henkilöstösääntöjen 6 artiklan mukaisesti. Sopimuksia voidaan henkilöstösääntöjen 6 artiklan mukaisesti uusia hallintoneuvoston sihteerin lausuntoon perustuvalla hallintoneuvoston puheenjohtajan päätöksellä.
                  7 artikla
                  Hallintoneuvoston sihteerin toimen katsotaan henkilöstösääntöjen 45 artiklan ja liitteen 1 mukaisesti vastaavan yksikön päällikön tointa.
                  8 artikla
                  1.   Hallintoneuvosto vahvistaa palvelukseen otettavan hallintoneuvoston sihteerin aloituspalkkaluokan ja -tason.
                  2.   Hallintoneuvoston puheenjohtaja laatii henkilöstöresurssiyksikön päällikön avustamana kaikki henkilöstösääntöjen 3 luvussa säädetyt määräaikaisraportit hallintoneuvoston sihteeristä ja valmistelee myös hallintoneuvoston päätöksen palkkaluokan tasoon joka toisen palvelusvuoden jälkeen tehtävistä korotuksista.
                  9 artikla
                  1.   Hallintoneuvoston puheenjohtaja vahvistaa valintalautakunnan ehdotuksesta hallintoneuvoston sihteeristöön palvelukseen otettavien työntekijöiden aloituspalkkaluokan ja -tason.
                  2.   Hallintoneuvoston puheenjohtaja laatii hallintoneuvoston sihteerin lausunnon perusteella kaikki henkilöstösääntöjen 3 luvussa säädetyt määräaikaisraportit hallintoneuvoston sihteeristössä työskentelevistä työntekijöistä ja tekee myös päätöksen palkkaluokan tasoon joka toisen palvelusvuoden jälkeen tehtävistä korotuksista.
                  4 LUKU
                  PALVELUSSUHTEEN PÄÄTTYMINEN
                  10 artikla
                  Hallintoneuvoston sihteerin palvelussuhde päättyy henkilöstösääntöjen 10 luvun mukaisesti, jollei seuraavista erityissäännöksistä muuta johdu:

                              a)

                              Hallintoneuvoston sihteerin palvelussuhteen päättymistä koskevat päätökset tekee hallintoneuvosto.

                              b)

                              Tehtäessä päätös hallintoneuvoston sihteerin palvelussuhteen päättämisestä kurinpidollisista syistä on otettava huomioon tämän liitteen 5 luvussa olevat kurinpitomenettelyjä koskevat erityissäännökset.

                        11 artikla
                  Hallintoneuvoston sihteeristössä työskentelevien työntekijöiden palvelussuhde päättyy henkilöstösääntöjen 10 luvun mukaisesti, jollei seuraavista erityissäännöksistä muuta johdu:

                              a)

                              Hallintoneuvoston sihteeristössä työskentelevien työntekijöiden palvelussuhteen päättymistä koskevat päätökset tekee hallintoneuvoston puheenjohtaja.

                              b)

                              Tehtäessä päätös hallintoneuvoston sihteeristössä työskentelevien työntekijöiden palvelussuhteen päättämisestä kurinpidollisista syistä on otettava huomioon tämän liitteen 5 luvussa olevat kurinpitomenettelyjä koskevat erityissäännökset.

                        5 LUKU
                  KURINPITOMENETTELYT
                  12 artikla
                  Hallintoneuvoston sihteeriin kohdistettavat kurinpitomenettelyt toteutetaan henkilöstösääntöjen 8 luvun ja liitteen 7 mukaisesti, jollei seuraavista erityissäännöksistä muuta johdu:

                              a)

                              Hallintoneuvosto perustaa kurinpitolautakunnan, johon kuuluu hallintoneuvoston puheenjohtaja, joka toimii kurinpitolautakunnan puheenjohtajana, ja hallintoneuvoston arpomalla valitsemien kolmen jäsenvaltion edustajat, joiden on oltava hallintoneuvoston sihteeriin nähden virka-asemaltaan tai virkaiältään korkeammassa tai vastaavassa asemassa ja jotka eivät voi olla samanaikaisesti hallintoneuvoston jäseniä.

                              b)

                              Puheenjohtajavaltion vaihtuminen ei vaikuta kurinpitolautakunnan kokoonpanoon; jos lautakuntapaikkoja vapautuu muista syistä, ne täytetään arpomalla.

                              c)

                              Kurinpitolautakuntaa avustaa sihteeri, jona voi haluttaessa toimia oikeudellisen yksikön päällikkö.

                              d)

                              Hallintoneuvostolla on oikeus antaa kirjallinen huomautus tai varoitus enemmistöpäätöksellä kurinpitolautakuntaa kuulematta hallintoneuvoston puheenjohtajan tai muun jäsenen ehdotuksesta. Asiasta ilmoitetaan kirjallisesti hallintoneuvoston sihteerille, ja häntä on kuultava asiassa etukäteen.

                              e)

                              Muut kurinpitoseuraamukset määrää hallintoneuvosto enemmistöpäätöksellä tämän liitteen ja henkilöstösääntöjen liitteen 7 mukaisen kurinpitomenettelyn päätyttyä. Kurinpitomenettelyn aloittamisesta päättää hallintoneuvoston puheenjohtaja hallintoneuvoston sihteeriä kuultuaan.

                              f)

                              Henkilöstösääntöjen 90 artiklassa tarkoitettua oikeutta pidättää työntekijä toimen hoitamisesta ja oikeutta päättää henkilöstösääntöjen 91 artiklassa tarkoitetusta pyynnöstä, joka koskee seuraamusmerkinnän poistamista työntekijän henkilökansiosta, käyttää hallintoneuvoston puheenjohtaja, joka kuulee hallintoneuvoston jäseniä.

                              g)

                              Hallintoneuvosto antaa kurinpitolautakunnalle kertomuksen, jossa on esitettävä selkeästi seikat, joita valitus koskee, ja tarvittaessa olosuhteet, joissa ne ilmenivät.

                              h)

                              Kurinpitolautakunnan jäsenet nimeävät lautakunnan ensimmäisessä kokouksessa keskuudestaan yhden jäsenen laatimaan yleisen kertomuksen asiasta.

                              i)

                              Liitteessä 7 olevassa 15 artiklassa tarkoitettu kurinpitolautakunnan perusteltu lausunto annetaan hallintoneuvoston sihteerille ja hallintoneuvostolle, joka tekee päätöksensä enemmistöllä kuukauden kuluessa lausunnon vastaanottamisesta hallintoneuvoston sihteeriä kuultuaan.

                              j)

                              Hallintoneuvosto voi käynnistää kurinpitomenettelyn uudelleen omasta aloitteestaan tai hallintoneuvoston sihteerin pyynnöstä, jos esiin tulee uusia seikkoja, joita tukevat asianmukaiset todisteet.

                        13 artikla
                  Hallintoneuvoston sihteeristössä työskentelevään henkilöstöön kohdistettavat kurinpitomenettelyt toteutetaan henkilöstösääntöjen 8 luvun ja liitteen 7 mukaisesti, jollei seuraavista erityissäännöksistä muuta johdu:

                              a)

                              Hallintoneuvosto perustaa kurinpitolautakunnan, johon kuuluu hallintoneuvoston arpomalla valitsemien kolmen jäsenvaltion edustajat, joiden on oltava asianomaiseen hallintoneuvostossa työskentelevään työntekijään nähden virka-asemaltaan tai virkaiältään korkeammassa tai vastaavassa asemassa ja jotka eivät voi olla samanaikaisesti hallintoneuvoston jäseniä. Kurinpitolautakunnan jäsenet valitsevat keskuudestaan yhden jäsenen puheenjohtajaksi.

                              b)

                              Puheenjohtajavaltion vaihtuminen ei vaikuta kurinpitolautakunnan kokoonpanoon; jos lautakuntapaikkoja vapautuu muista syistä, ne täytetään arpomalla.

                              c)

                              Kurinpitolautakuntaa avustaa sihteeri, jona voi haluttaessa toimia oikeudellisen yksikön päällikkö.

                              d)

                              Hallintoneuvoston puheenjohtajalla on oikeus antaa kirjallinen huomautus tai varoitus kurinpitolautakuntaa kuulematta omasta aloitteestaan tai hallintoneuvoston jäsenen ehdotuksesta. Asiasta ilmoitetaan kirjallisesti asianomaiselle hallintoneuvoston sihteeristössä työskentelevälle työntekijälle, ja häntä on kuultava asiassa etukäteen.

                              e)

                              Muut kurinpitoseuraamukset määrää hallintoneuvoston puheenjohtaja tämän liitteen ja henkilöstösääntöjen liitteen 7 mukaisen kurinpitomenettelyn päätyttyä. Kurinpitomenettelyn aloittamisesta päättää hallintoneuvoston puheenjohtaja hallintoneuvoston sihteeristössä työskentelevää työntekijää kuultuaan.

                              f)

                              Henkilöstösääntöjen 90 artiklassa tarkoitettua oikeutta pidättää työntekijä toimen hoitamisesta ja oikeutta päättää henkilöstösääntöjen 91 artiklassa tarkoitetusta pyynnöstä, joka koskee seuraamusmerkinnän poistamista työntekijän henkilökansiosta, käyttää hallintoneuvoston puheenjohtaja.

                              g)

                              Hallintoneuvoston puheenjohtaja antaa kurinpitolautakunnalle kertomuksen, jossa on esitettävä selkeästi seikat, joita valitus koskee, ja tarvittaessa olosuhteet, joissa ne ilmenivät.

                              h)

                              Kurinpitolautakunnan jäsenet nimeävät lautakunnan ensimmäisessä kokouksessa keskuudestaan yhden jäsenen laatimaan yleisen kertomuksen asiasta.

                              i)

                              Liitteessä 7 olevassa 15 artiklassa tarkoitettu kurinpitolautakunnan perusteltu lausunto annetaan hallintoneuvoston sihteeristössä työskentelevälle työntekijälle ja hallintoneuvoston puheenjohtajalle, joka tekee päätöksensä kuukauden kuluessa lausunnon vastaanottamisesta asianomaista työntekijää kuultuaan.

                              j)

                              Hallintoneuvoston puheenjohtaja voi käynnistää kurinpitomenettelyn uudelleen omasta aloitteestaan tai asianomaisen työntekijän pyynnöstä, jos esiin tulee uusia seikkoja, joita tukevat asianmukaiset todisteet.

                        6 LUKU
                  MUUTOKSENHAKU
                  14 artikla
                  1.   Hallintoneuvoston sihteerin tai hallintoneuvoston sihteeristössä työskentelevän työntekijän tekemät henkilöstösääntöjen 92 artiklan 2 kohdan mukaiset valitukset on esitettävä asiassa lopullisen päätöksen tehneelle viranomaiselle, joka myös käsittelee ne.
                  2.   Hallintoneuvoston sihteeri tai hallintoneuvoston sihteeristössä työskentelevä työntekijä voi henkilöstösääntöjen 93 artiklan mukaisesti hakea muutosta vain, jos asiassa lopullisen päätöksen tehnyt viranomainen on saanut sille 1 kohdan mukaisesti tehdyn valituksen ja valitus on hylätty nimenomaisella tai hylkääväksi katsottavalla päätöksellä. Asianomainen henkilö voi kuitenkin 1 kohdan mukaisen valituksen tehtyään hakea muutosta välittömästi Euroopan yhteisöjen tuomioistuimessa henkilöstösääntöjen 93 artiklan 4 kohdassa säädetyin edellytyksin.
                  7 LUKU
                  SIIRTYMÄMÄÄRÄYKSET
                  15 artikla
                  Jos hallintoneuvoston päätökset tai hallintoneuvoston sihteerin tehtävää hoitavaa henkilöä taikka hallintoneuvoston sihteeristössä työskentelevää työntekijää koskevat sopimusjärjestelyt on tehty ennen tämän liitteen voimaantuloa, kyseisiä päätöksiä tai sopimusjärjestelyjä sovelletaan edelleen.”.

         2 artikla
   Tämä päätös tulee voimaan sen tekemistä seuraavana päivänä.
   3 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 4 päivänä joulukuuta 2006.

            Neuvoston puolesta

            Puheenjohtaja

         L. LUHTANEN

      (1)  EYVL C 316, 27.11.1995, s. 2, yleissopimus sellaisena kuin se on viimeksi muutettuna 27. marraskuuta 2003 tehdyllä pöytäkirjalla (EUVL C 2, 6.1.2004, s. 1).

      (2)  EUVL C 71, 23.3.2006, s. 16.

      (3)  Lausunto annettu 12. lokakuuta 2006 (ei vielä julkaistu virallisessa lehdessä).

      (4)  EYVL C 26, 30.1.1999, s. 23, säädös sellaisena kuin se on viimeksi muutettuna päätöksellä 2006/519/EY (EUVL L 203, 26.7.2006, s. 10).


title: 2013/759/EU: Neuvoston päätös, annettu 12 päivänä joulukuuta 2013 , EKR:n varainhoidon siirtymätoimenpiteistä 1 päivästä tammikuuta 2014 yhdennentoista EKR:n voimaantuloon saakka

text:
               14.12.2013

               FI

               Euroopan unionin virallinen lehti

               L 335/48

         NEUVOSTON PÄÄTÖS,
   annettu 12 päivänä joulukuuta 2013,
   EKR:n varainhoidon siirtymätoimenpiteistä 1 päivästä tammikuuta 2014 yhdennentoista EKR:n voimaantuloon saakka
   (2013/759/EU)
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja Euroopan unionin toiminnasta tehdyn sopimuksen,
   ottaa huomioon Afrikan, Karibian ja Tyynenmeren (AKT) valtioiden ryhmän jäsenten sekä Euroopan yhteisön ja sen jäsenvaltioiden välillä Cotonoussa 23 päivänä kesäkuuta 2000 allekirjoitetun kumppanuussopimuksen,
   ottaa huomioon merentakaisten maiden ja alueiden assosiaatiosta Euroopan yhteisöön 27 päivänä marraskuuta 2001 tehdyn neuvoston päätöksen 2001/822/EY (1), jäljempänä ’päätös merentakaisten alueiden assosiaatiosta’,
   ottaa huomioon neuvostossa kokoontuneiden jäsenvaltioiden hallitusten edustajien sisäisen sopimuksen vuosia 2008–2013 koskevaan monivuotiseen rahoituskehykseen perustuvan yhteisön avun rahoituksesta AKT–EY-kumppanuussopimuksen mukaisesti sekä rahoitustuen myöntämisestä EY:n perustamissopimuksen neljännessä osassa tarkoitetuille merentakaisille maille ja alueille (2), jäljempänä ’kymmenennen EKR:n sisäinen sopimus’, ja erityisesti sen 1 artiklan 5 kohdan,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Kymmenennen EKR:n sisäisen sopimuksen 1 artiklan 5 kohdassa määrätään, että kymmenennen EKR:n varoja ei voida enää sitoa 31 päivän joulukuuta 2013 jälkeen, ellei neuvosto yksimielisesti päätä toisin komission ehdotuksesta.

               (2)

               AKT–EU-kumppanuussopimuksen liitteessä I b olevassa 5 artiklassa (vuosia 2008–2013 koskeva monivuotinen rahoituskehys) määrätään, että kymmenennen EKR:n varoja, investointikehyksen rahoittamiseen tarkoitettuja varoja lukuun ottamatta, pois lukien niihin liittyvät korkotuet, ei voida enää sitoa 31 päivän joulukuuta 2013 jälkeen, ellei neuvosto yksimielisesti päätä toisin komission ehdotuksesta.

               (3)

               Päätöksen merentakaisten maiden ja alueiden assosiaatiosta liitteessä II Aa olevan 1 artiklan 2 kohdassa säädetään, että kymmenennen EKR:n varoja ei voida enää sitoa 31 päivän joulukuuta 2013 jälkeen, ellei neuvosto yksimielisesti päätä toisin komission ehdotuksesta.

               (4)

               Kymmenennen EKR:n sisäisen sopimuksen 13 artiklan 3 kohdassa määrätään, että sopimus on voimassa yhtä kauan kuin AKT–EU-kumppanuussopimuksen monivuotinen rahoituskehys ja että se on voimassa niin pitkään kuin on tarpeen kaikkien AKT–EU-kumppanuussopimuksen ja assosiaatiopäätöksen sekä mainitun monivuotisen rahoituskehyksen perusteella rahoitettujen toimien toteuttamisen kannalta.

               (5)

               Euroopan ulkosuhdehallinnon organisaatiota ja toimintaa kuvataan neuvoston päätöksessä 2010/427/EU (3).

               (6)

               Yhdennentoista EKR:n voimaantulo voi viivästyä siten, että se tapahtuu vasta 1 päivän tammikuuta 2014 jälkeen. Tästä syystä on asianmukaista säätää siirtymätoimenpiteistä (siirtymävaiheen rahoitusjärjestely), jotka rahoitetaan kymmenennen ja sitä edeltävien EKR:jen jäljellä olevista varoista ja kyseisistä EKR:ista vapautuneista varoista, sen varmistamiseksi, että varoja on saatavilla AKT-maiden sekä merentakaisten maiden ja alueiden (MMA) kanssa tehtävää yhteistyötä sekä tukimenoja varten tammikuusta 2014 yhdennentoista EKR:n sisäisen sopimuksen voimaantuloon asti,

         ON HYVÄKSYNYT TÄMÄN PÄÄTÖKSEN:
   1 artikla
   Siirtymätoimenpiteet, jotka muodostuvat toimintaohjelmista, yksittäisistä toimenpiteistä ja erityistoimenpiteistä AKT-kumppaneille, rahoituspäätöksistä MMA:iden hyväksi ja tukimenoihin liittyvistä erityisistä toimintaohjelmista, rahoitetaan yhdennentoista EKR:n sisäisen sopimuksen voimaantuloon asti yhdennentoista EKR:n siirtymävaiheen rahoitusjärjestelyllä, joka koostuu edellisten EKR:jen jäljellä olevista sitomattomista varoista ja kyseisistä EKR:ista rahoitetuista hankkeista tai ohjelmista vapautuneista varoista. Kyseisellä siirtymävaiheen rahoitusjärjestelyllä voidaan myös kattaa Euroopan investointipankille osoitetut avustukset, joilla rahoitetaan korkotuet ja hankkeisiin liittyvä tekninen apu sen mukaisesti, kuin määrätään AKT–EU-kumppanuussopimuksen liitteessä II olevassa 1, 2 ja 4 artiklassa ja päätöksessä merentakaisten alueiden assosiaatiosta. Kyseisillä rahoitusta koskevilla siirtymätoimenpiteillä pyritään helpottamaan ohjelma-asiakirjojen täytäntöönpanoa ja vastaamaan hätäapua koskeviin vaatimuksiin.
   Kyseisen siirtymävaiheen järjestelyn mukaisesti sidotut varat kirjataan yhdennestätoista EKR:sta myönnettyihin varoihin. Kahdeksannen, yhdeksännen ja kymmenennen EKR:n sisäisten sopimusten 1 artiklan 2 kohdan a alakohdassa tarkoitettuja jäsenvaltioiden rahoitusosuuksia vähennetään vastaavasti yhdennentoista EKR:n sisäisen sopimuksen voimaantulon jälkeen.
   2 artikla
   Siirtymävaiheen rahoitusjärjestelyn täytäntöönpanoon sovelletaan neuvoston asetusta (EY) N:o 617/2007 (4) ja neuvoston asetusta (EY) N:o 215/2008 (5).
   3 artikla
   Tätä päätöstä sovelletaan päätöksen 2010/427/EU mukaisesti.
   4 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.
   Sitä sovelletaan 1 päivästä tammikuuta 2014 yhdennentoista EKR:n sisäisen sopimuksen voimaantuloon saakka.

      Tehty Brysselissä 12 päivänä joulukuuta 2013.

            Neuvoston puolesta

            Puheenjohtaja

         C. ASHTON

      (1)  EYVL L 314, 30.11.2001, s. 1.

      (2)  EUVL L 247, 9.9.2006, s. 32.

      (3)  Neuvoston päätös 2010/427/EU, annettu 26 päivänä heinäkuuta 2010, Euroopan ulkosuhdehallinnon organisaatiosta ja toiminnasta (EUVL L 201, 3.8.2010, s. 30).

      (4)  Neuvoston asetus (EY) N:o 617/2007, annettu 14 päivänä toukokuuta 2007, kymmenennen Euroopan kehitysrahaston täytäntöönpanosta AKT–EY-kumppanuussopimuksen mukaisesti (EUVL L 152, 13.6.2007, s. 1).

      (5)  Neuvoston asetus (EY) N:o 215/2008, annettu 18 päivänä helmikuuta 2008, kymmenenteen Euroopan kehitysrahastoon sovellettavasta varainhoitoasetuksesta (EUVL L 78, 19.3.2008, s. 1).


title: Neuvoston päätös (EU) 2015/105, annettu 14 päivänä huhtikuuta 2014 , Euroopan yhteisöjen ja niiden jäsenvaltioiden sekä Azerbaidžanin tasavallan kumppanuus- ja yhteistyösopimukseen liitettävän pöytäkirjan, joka koskee Euroopan unionin ja Azerbaidžanin tasavallan puitesopimusta Azerbaidžanin tasavallan osallistumista unionin ohjelmiin säätelevistä yleisistä periaatteista, allekirjoittamisesta unionin puolesta ja väliaikaisesta soveltamisesta

text:
               24.1.2015

               FI

               Euroopan unionin virallinen lehti

               L 19/2

         NEUVOSTON PÄÄTÖS (EU) 2015/105,
   annettu 14 päivänä huhtikuuta 2014,
   Euroopan yhteisöjen ja niiden jäsenvaltioiden sekä Azerbaidžanin tasavallan kumppanuus- ja yhteistyösopimukseen liitettävän pöytäkirjan, joka koskee Euroopan unionin ja Azerbaidžanin tasavallan puitesopimusta Azerbaidžanin tasavallan osallistumista unionin ohjelmiin säätelevistä yleisistä periaatteista, allekirjoittamisesta unionin puolesta ja väliaikaisesta soveltamisesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 212 artiklan yhdessä sen 218 artiklan 5 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Neuvosto valtuutti komission 18 päivänä kesäkuuta 2007 neuvottelemaan Euroopan yhteisöjen ja niiden jäsenvaltioiden sekä Azerbaidžanin tasavallan kumppanuus- ja yhteistyösopimukseen (1) liitettävän pöytäkirjan, joka koskee Euroopan unionin ja Azerbaidžanin tasavallan puitesopimusta Azerbaidžanin tasavallan osallistumista unionin ohjelmiin säätelevistä yleisistä periaatteista, jäljempänä ’pöytäkirja’.

               (2)

               Neuvottelut on saatu päätökseen.

               (3)

               Pöytäkirjan tarkoituksena on määritellä varainhoito- ja tekniset säännöt, jotta Azerbaidžanin tasavalta voisi osallistua tiettyihin unionin ohjelmiin. Pöytäkirjassa määritelty horisontaalinen kehys on taloudellinen, varainhoidollinen ja tekninen yhteistyöväline, joka mahdollistaa unionin tuen, erityisesti rahoitustuen, saannin ohjelmasta riippuen. Kehystä sovelletaan vain niihin ohjelmiin, joihin asianomaiset perustamissäädökset antavat Azerbaidžanin tasavallalle mahdollisuuden osallistua. Pöytäkirjan allekirjoittaminen ja väliaikainen soveltaminen eivät anna mahdollisuutta ohjelmiin sisältyvien ja niiden käynnistysvaiheessa noudatettavien alakohtaisten politiikkojen mukaisten valtuuksien käyttöön.

               (4)

               Pöytäkirja olisi allekirjoitettava unionin puolesta, ja sitä olisi sovellettava väliaikaisesti kunnes sen tekemistä varten tarvittavat menettelyt on saatettu päätökseen,

         ON HYVÄKSYNYT TÄMÄN PÄÄTÖKSEN:
   1 artikla
   Annetaan valtuutus allekirjoittaa Euroopan yhteisöjen ja niiden jäsenvaltioiden sekä Azerbaidžanin tasavallan kumppanuus- ja yhteistyösopimukseen liitettävä pöytäkirja, joka koskee Euroopan unionin ja Azerbaidžanin tasavallan puitesopimusta Azerbaidžanin tasavallan osallistumista unionin ohjelmiin säätelevistä yleisistä periaatteista, jäljempänä ’pöytäkirja’, sillä varauksella, että pöytäkirjan tekeminen saatetaan päätökseen.
   Pöytäkirjan teksti on liitetty tähän päätökseen.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa pöytäkirja unionin puolesta.
   3 artikla
   Pöytäkirjaa sovelletaan sen tekemistä varten tarvittavien menettelyjen päätökseen saattamiseen asti väliaikaisesti sen allekirjoittamispäivästä (2) lukien.
   4 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 14 päivänä huhtikuuta 2014.

            Neuvoston puolesta

            Puheenjohtaja

         C. ASHTON

      (1)  EYVL L 246, 17.9.1999, s. 3.

      (2)  Neuvoston pääsihteeristö julkaisee pöytäkirjan allekirjoituspäivän Euroopan unionin virallisessa lehdessä.


title: Neuvoston päätös (EU) 2016/1742, annettu 20 päivänä syyskuuta 2016, Euroopan unionin ja Tongan kuningaskunnan välisen lyhytaikaista oleskelua koskevan viisumivapaussopimuksen tekemisestä

text:
               30.9.2016

               FI

               Euroopan unionin virallinen lehti

               L 264/23

         NEUVOSTON PÄÄTÖS (EU) 2016/1742,
   annettu 20 päivänä syyskuuta 2016,
   Euroopan unionin ja Tongan kuningaskunnan välisen lyhytaikaista oleskelua koskevan viisumivapaussopimuksen tekemisestä
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 77 artiklan 2 kohdan a alakohdan yhdessä 218 artiklan 6 kohdan toisen alakohdan a alakohdan v alakohdan kanssa,
   ottaa huomioon Euroopan komission ehdotuksen,
   ottaa huomioon Euroopan parlamentin hyväksynnän (1),
   sekä katsoo seuraavaa:

               (1)

               Komissio on neuvotellut Euroopan unionin puolesta lyhytaikaista oleskelua koskevan viisumivapaussopimuksen, jäljempänä ’sopimus’, Tongan kuningaskunnan kanssa.

               (2)

               Tämä sopimus on allekirjoitettu Euroopan unionin puolesta, ja sitä on neuvoston päätöksen (EU) 2015/2226 (2) mukaisesti sovellettu väliaikaisesti 21 päivästä marraskuuta 2015.

               (3)

               Sopimuksella perustetaan sopimuksen hallinnointia käsittelevä asiantuntijoiden sekakomitea. Unionia sekakomiteassa edustaa komissio, jota jäsenvaltioiden edustajien olisi avustettava.

               (4)

               Tällä päätöksellä kehitetään niitä Schengenin säännöstön määräyksiä, joihin Yhdistynyt kuningaskunta ei osallistu neuvoston päätöksen 2000/365/EY (3) mukaisesti; Yhdistynyt kuningaskunta ei sen vuoksi osallistu tämän päätöksen hyväksymiseen, päätös ei sido Yhdistynyttä kuningaskuntaa eikä sitä sovelleta Yhdistyneeseen kuningaskuntaan.

               (5)

               Tällä päätöksellä kehitetään niitä Schengenin säännöstön määräyksiä, joihin Irlanti ei osallistu neuvoston päätöksen 2002/192/EY (4) mukaisesti; Irlanti ei sen vuoksi osallistu tämän päätöksen hyväksymiseen, päätös ei sido Irlantia eikä sitä sovelleta Irlantiin.

               (6)

               Sopimus olisi hyväksyttävä,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään unionin puolesta Euroopan unionin ja Tongan kuningaskunnan välinen lyhytaikaista oleskelua koskeva viisumivapaussopimus.
   2 artikla
   Neuvoston puheenjohtaja antaa unionin puolesta sopimuksen 8 artiklan 1 kohdassa määrätyn ilmoituksen (5).
   3 artikla
   Komissio edustaa jäsenvaltioiden edustajien avustamana unionia sopimuksen 6 artiklan nojalla perustetussa asiantuntijoiden sekakomiteassa.
   4 artikla
   Tämä päätös tulee voimaan päivänä, jona se hyväksytään.

      Tehty Brysselissä 20 päivänä syyskuuta 2016.

            Neuvoston puolesta

            Puheenjohtaja

         I. KORČOK

      (1)  Hyväksyntä annettu 8. kesäkuuta 2016 (ei vielä julkaistu virallisessa lehdessä).

      (2)  Neuvoston päätös (EU) 2015/2226, annettu 26 päivänä lokakuuta 2015, Euroopan unionin ja Tongan kuningaskunnan välisen lyhytaikaista oleskelua koskevan viisumivapaussopimuksen allekirjoittamisesta Euroopan unionin puolesta ja sen väliaikaisesta soveltamisesta (EUVL L 317, 3.12.2015, s. 1).

      (3)  Neuvoston päätös 2000/365/EY, tehty 29 päivänä toukokuuta 2000, Ison-Britannian ja Pohjois-Irlannin yhdistyneen kuningaskunnan pyynnöstä saada osallistua joihinkin Schengenin säännöstön määräyksiin (EYVL L 131, 1.6.2000, s. 43).

      (4)  Neuvoston päätös 2002/192/EY, tehty 28 päivänä helmikuuta 2002, Irlannin pyynnöstä saada osallistua joihinkin Schengenin säännöstön määräyksiin (EYVL L 64, 7.3.2002, s. 20).

      (5)  Neuvoston pääsihteeristö julkaisee sopimuksen voimaantulopäivän Euroopan unionin virallisessa lehdessä.


title: 2005/49/EY, Euratom: Neuvoston päätös, tehty 18 päivänä tammikuuta 2005, yhteisöjen tuomioistuimen perussäännöstä tehdyn pöytäkirjan liitteessä I olevan 3 artiklan 3 kohdassa tarkoitetun komitean toimintasäännöistä

text:
               25.1.2005

               FI

               Euroopan unionin virallinen lehti

               L 21/13

      NEUVOSTON PÄÄTÖS,
   tehty 18 päivänä tammikuuta 2005,
   yhteisöjen tuomioistuimen perussäännöstä tehdyn pöytäkirjan liitteessä I olevan 3 artiklan 3 kohdassa tarkoitetun komitean toimintasäännöistä
   (2005/49/EY, Euratom)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen,
   ottaa huomioon Euroopan atomienergiayhteisön perustamissopimuksen,
   ottaa huomioon yhteisöjen tuomioistuimen perussäännöstä tehdyn pöytäkirjan, sellaisena kuin se on muutettuna Euroopan unionin virkamiestuomioistuimen perustamisesta 2 päivänä marraskuuta 2004 tehdyllä neuvoston päätöksellä 2004/752/EY, Euratom (1), ja erityisesti sen liitteessä I olevan 3 artiklan 3 kohdan,
   ottaa huomioon yhteisöjen tuomioistuimen presidentin 2 päivänä joulukuuta 2004 antaman suosituksen,
   sekä katsoo seuraavaa:

               (1)

               Yhteisöjen tuomioistuimen perussäännöstä tehdyn pöytäkirjan liitteessä I olevan 3 artiklan 3 kohdassa määrätään sellaisen seitsemästä henkilöstä koostuvan komitean perustamisesta, jossa on yhteisöjen tuomioistuimen ja ensimmäisen oikeusasteen tuomioistuimen entisiä jäseniä ja tunnetusti päteviä oikeusoppineita.

               (2)

               Edellä mainitun 3 kohdan nojalla neuvosto vahvistaa tämän komitean toimintasäännöt määräenemmistöllä yhteisöjen tuomioistuimen presidentin suosituksesta. Tätä määräystä olisi sovellettava,

         ON PÄÄTTÄNYT SEURAAVAA:
   1 artikla
   Yhteisöjen tuomioistuimen perussäännöstä tehdyn pöytäkirjan liitteessä I olevan 3 artiklan 3 kohdassa tarkoitetut toimintasäännöt ovat tämän päätöksen liitteessä.
   2 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

      Tehty Brysselissä 18 päivänä tammikuuta 2005.

            Neuvoston puolesta

            Puheenjohtaja

         J.-C. JUNCKER

      (1)  EUVL L 333, 9.11.2004, s. 7.

      LIITE
      Yhteisöjen tuomioistuimen perussäännöstä tehdyn pöytäkirjan liitteessä I olevan 3 artiklan 3 kohdassa tarkoitetun komitean toimintasäännöt

                  1.

                  Komitea koostuu seitsemästä henkilöstä, jotka ovat yhteisöjen tuomioistuimen ja ensimmäisen oikeusasteen tuomioistuimen entisiä jäseniä ja tunnetusti päteviä oikeusoppineita.

                  2.

                  Nämä henkilöt nimetään neljän vuoden toimikaudeksi. Tämän toimikauden päätyttyä heidät voidaan nimetä uudeksi toimikaudeksi.

                  3.

                  Neuvosto nimeää yhden komitean jäsenistä komitean puheenjohtajaksi.

                  4.

                  Neuvoston pääsihteeristö huolehtii komitean sihteeristölle kuuluvista tehtävistä. Se tarjoaa komitean toiminnalle tarpeelliset hallinnolliset palvelut muun muassa asiakirjojen kääntämisen osalta.

                  5.

                  Komitea on päätösvaltainen, kun vähintään viisi sen jäsenistä on läsnä.
                  Komitea tekee päätökset äänten yksinkertaisella enemmistöllä. Jos äänet menevät tasan, puheenjohtajan ääni ratkaisee.

                  6.

                  Komitean jäsenet, joiden on siirryttävä asuinpaikastaan tehtäviensä suorittamiseksi, saavat korvauksen kustannuksistaan sekä erillisen korvauksen komission puheenjohtajan ja jäsenten sekä yhteisön tuomioistuimen presidentin, tuomarien, julkisasiamiesten ja kirjaajan sekä yhteisön ensimmäisen oikeusasteen tuomioistuimen presidentin, jäsenten ja kirjaajan palkkajärjestelyistä 25 päivänä heinäkuuta 1967 annetun asetuksen N:o 422/67/ETY, N:o 5/67/Euratom (1) 6 artiklassa säädettyjen edellytysten mukaisesti.
                  Neuvosto vastaa tästä aiheutuvista kuluista.

         (1)  EYVL 187, 8.8.1967, s. 1, asetus sellaisena kuin se on viimeksi muutettuna asetuksella (EY, Euratom) N:o 1292/2004 (EUVL L 243, 15.7.2004, s. 23).


title: Neuvoston päätös 2013/659/YUTP, annettu 15 päivänä marraskuuta 2013 , Somaliaan kohdistuvista rajoittavista toimenpiteistä annetun päätöksen 2010/231/YUTP muuttamisesta

text:
               16.11.2013

               FI

               Euroopan unionin virallinen lehti

               L 306/15

         NEUVOSTON PÄÄTÖS 2013/659/YUTP,
   annettu 15 päivänä marraskuuta 2013,
   Somaliaan kohdistuvista rajoittavista toimenpiteistä annetun päätöksen 2010/231/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   sekä katsoo seuraavaa:

               (1)

               Neuvosto hyväksyi 26 päivänä huhtikuuta 2010 päätöksen 2010/231/YUTP (1) Somaliaan kohdistuvista rajoittavista toimenpiteistä ja yhteisen kannan 2009/138/YUTP kumoamisesta.

               (2)

               Yhdistyneiden kansakuntien turvallisuusneuvosto hyväksyi 24 päivänä heinäkuuta 2013 päätöslauselman 2111 (2013), jolla muutetaan päätöslauselman 733 (1992) 5 kohdassa määrättyä ja päätöslauselman 1425 (2002) 1 ja 2 kohdassa, päätöslauselman 1846 (2008) 12 kohdassa, päätöslauselman 1851 (2008) 11 kohdassa ja päätöslauselman 2093 (2013) 33–38 kohdassa edelleen tarkennettua aseidenvientikieltoa.

               (3)

               Päätös 2010/231/YUTP olisi muutettava tämän mukaisesti,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2010/231/YUTP seuraavasti:

               1)

               Korvataan 1 artiklan 3 kohta seuraavasti:
               ”3.   Edellä olevia 1 ja 2 kohtaa ei sovelleta

                           a)

                           aseiden ja kaikenlaisten niihin liittyvien tarvikkeiden toimittamiseen, myyntiin tai siirtämiseen eikä sotilastoimintaan liittyvän teknisen neuvonnan, taloudellisen ja muun avun ja koulutuksen suoraan tai välilliseen antamiseen yksinomaan YK:n henkilökunnan tukemiseksi tai sen käytettäväksi, mukaan lukien yhdennetty YK:n Somalian avustusoperaatio (UNSOM);

                           b)

                           aseiden ja kaikenlaisten niihin liittyvien tarvikkeiden toimittamiseen, myyntiin tai siirtämiseen eikä sotilastoimintaan liittyvän teknisen neuvonnan, taloudellisen ja muun avun ja koulutuksen suoraan tai välilliseen antamiseen yksinomaan Somaliassa toteutettavan Afrikan unionin operaation (AMISOM) tukemiseksi tai sen käytettäväksi,

                           c)

                           aseiden ja kaikenlaisten niihin liittyvien tarvikkeiden toimittamiseen, myyntiin tai siirtämiseen eikä teknisen neuvonnan, taloudellisen ja muun avun suoraan tai välilliseen antamiseen yksinomaan sellaisten AMISOM:n strategisten kumppaneiden tukemiseksi tai niiden käytettäväksi, jotka toimivat yksinomaan 5 päivänä tammikuuta 2012 hyväksytyn Afrikan unionin strategisen toimintaperiaatteen (tai AU:n myöhempien strategisten toimintaperiaatteiden) mukaisesti ja yhteistyössä ja yhteensovitetusti AMISOM:n kanssa;

                           d)

                           aseiden ja kaikenlaisten niihin liittyvien tarvikkeiden toimittamiseen, myyntiin tai siirtämiseen eikä sotilastoimintaan liittyvän teknisen neuvonnan, taloudellisen ja muun avun ja koulutuksen suoraan tai välilliseen antamiseen yksinomaan Euroopan unionin koulutusoperaation (EUTM Somalia) tukemiseksi tai sen käytettäväksi;

                           e)

                           aseiden ja kaikenlaisten niihin liittyvien tarvikkeiden toimittamiseen, myyntiin tai siirtämiseen eikä sotilastoimintaan liittyvän teknisen neuvonnan, taloudellisen ja muun avun ja koulutuksen suoraan tai välilliseen antamiseen yksinomaan jäsenvaltioiden tai sellaisten kansainvälisten, alueellisten tai paikallisten järjestöjen käytettäväksi, jotka toimivat Somalian liittohallituksen pyynnöstä Somalian rannikkovesillä merirosvouden ja aseellisten ryöstöjen torjumiseksi, josta Somalian liittohallitus on ilmoittanut pääsihteerille, edellyttäen että kaikissa toteutettavissa toimenpiteissä noudatetaan sovellettavaa kansainvälistä humanitaarista ja ihmisoikeuslainsäädäntöä;

                           f)

                           aseiden ja kaikenlaisten niihin liittyvien tarvikkeiden toimittamiseen, myyntiin tai siirtämiseen eikä sotilastoimintaan liittyvän teknisen neuvonnan, taloudellisen ja muun avun ja koulutuksen suoraan tai välilliseen antamiseen yksinomaan Somalian liittohallituksen turvallisuusjoukkojen kehittämiseksi ja Somalian kansan turvallisuuden varmistamiseksi, lukuun ottamatta tämän päätöksen liitteessä II esitettyjen tuotteiden toimituksia, jos ilmoitus pakotekomitealle on tehty vähintään viisi päivää ennakolta YK:n turvallisuusneuvoston päätöslauselman 2111 (2013) 14 ja 15 kohdan mukaisesti ja tarvittaessa tämän artiklan 4 kohdassa säädetyn mukaisesti;

                           g)

                           liitteessä II mainittujen aseiden ja kaikenlaisten niihin liittyvien tarvikkeiden toimittamiseen, myyntiin tai siirtämiseen Somalian liittohallitukselle pakotekomitean tapauskohtaisesti ennalta antamalla hyväksynnällä;

                           h)

                           sellaisen suojavaatetuksen, mukaan lukien luodinkestävät liivit ja sotilaskypärät, toimittamiseen, myyntiin tai siirtämiseen, jota YK:n henkilökunta, tiedotusvälineiden edustajat sekä humanitaarisissa ja kehitysyhteistyötehtävissä toimivat työntekijät ja avustava henkilökunta vievät tilapäisesti Somaliaan yksinomaan henkilökohtaiseen käyttöönsä;

                           i)

                           yksinomaan humanitaariseen tai suojelukäyttöön tarkoitettujen, ei-tappavien puolustustarvikkeiden toimittamiseen, myyntiin tai siirtämiseen, josta toimittava valtio tai kansainvälinen, alueellinen tai paikallinen järjestö on antanut viisi päivää ennakolta ilmoituksen yksinomaan pakotekomitean tiedoksi;

                           j)

                           aseiden ja kaikenlaisten niihin liittyvien tarvikkeiden toimittamiseen, myyntiin tai siirtämiseen eikä sotilastoimintaan liittyvän teknisen neuvonnan, taloudellisen ja muun avun ja koulutuksen suoraan tai välilliseen antamiseen jäsenvaltioiden tai kansainvälisten, alueellisten tai paikallisten järjestöjen toimesta tarkoituksena yksinomaan avustaa Somalian turvallisuusalan instituutioiden kehittämistä edellyttäen, että pakotekomitea ei tee asiasta kielteistä päätöstä viiden työpäivän kuluessa siitä kun se on saanut toimittavalta jäsenvaltiolta tai kansainväliseltä, alueelliselta tai paikalliselta järjestöltä kyseistä tukea koskevan ilmoituksen.”

               2)

               Korvataan liitteen II otsikko seuraavasti:
               ”Luettelo 1 artiklan 3 kohdan f ja g alakohdassa tarkoitetuista tuotteista”

         2 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.

      Tehty Brysselissä 15 päivänä marraskuuta 2013.

            Neuvoston puolesta

            Puheenjohtaja

         R. ŠADŽIUS

      (1)  EUVL L 105, 27.4.2010, s. 17.


Avis juridique important

|

32002D0157

2002/157/EY: Komission päätös, tehty 5 päivänä helmikuuta 2002, Norjasta peräisin olevan viljellyn merilohen tuontia koskevien polkumyynnin ja tukien vastaisten menettelyjen yhteydessä esitettyjen sitoumusten hyväksymisestä tehdyn päätöksen 97/634/EY muuttamisesta (tiedoksiannettu numerolla K(2002) 389)

Virallinen lehti nro L 051 , 22/02/2002 s. 0032 - 0037

Komission päätös,tehty 5 päivänä helmikuuta 2002,Norjasta peräisin olevan viljellyn merilohen tuontia koskevien polkumyynnin ja tukien vastaisten menettelyjen yhteydessä esitettyjen sitoumusten hyväksymisestä tehdyn päätöksen 97/634/EY muuttamisesta(tiedoksiannettu numerolla K(2002) 389)(2002/157/EY)EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96(1), sellaisena kuin se on viimeksi muutettuna asetuksella (EY) N:o 2238/2000(2), ja erityisesti sen 8 artiklan ja 11 artiklan 3 kohdan,ottaa huomioon muista kuin Euroopan yhteisön jäsenvaltioista tapahtuvalta tuetulta tuonnilta suojautumisesta 6 päivänä lokakuuta 1997 annetun neuvoston asetuksen (EY) N:o 2026/97(3) ja erityisesti sen 13 artiklan ja 19 artiklan 1 kohdan,on kuullut neuvoa-antavaa komiteaa asiasta,sekä katsoo seuraavaa:A. AIEMPI MENETTELY(1) Neuvoston asetuksilla (EY) N:o 1890/97(4) ja 1891/97(5) otettiin käyttöön lopulliset polkumyynti- ja tasoitustullit Norjasta peräisin olevan viljellyn merilohen tuonnissa. Näissä kahdessa asetuksessa vahvistettua tullien lajia tarkistettiin kuitenkin myöhemmin, ja molemmat asetukset korvattiin neuvoston asetuksella (EY) N:o 772/1999(6), sellaisena kuin se on viimeksi muutettuna asetuksella (EY) N:o 1677/2001(7).(2) Komission päätöksellä 97/634/EY(8), sellaisena kuin se on viimeksi muutettuna päätöksellä 2001/644/EY(9), hyväksyttiin yrityskohtaiset hintasitoumukset 190 norjalaisviejältä samaan aikaan, kun lopulliset tullit otettiin käyttöön. Hintasitoumukset esittämällä kaikki yritykset sopivat noudattavansa tiettyjä vähimmäistuontihintoja Norjasta peräisin olevan viljellyn merilohen myynnissä ja toimittavansa komissiolle säännöllisin väliajoin ja määräaikoja noudattaen raportit yhteisöön suuntautuneesta myynnistään.(3) Koska komissio kuitenkin vastaanotti yhden tällaisen, norjalaisviejä Gje-Vi AS:n myyntiraportin myöhässä, yrityksen katsottiin rikkoneen antamaansa hintasitoumusta. Kyseisen yrityksen sitoumukselle annettu hyväksyntä peruutettiin komission asetuksella (EY) N:o 651/98(10), ja sen sijaan otettiin käyttöön lopulliset polkumyynti- ja tasoitustullit neuvoston asetuksella (EY) N:o 772/98(11).B. TARKASTELUA KOSKEVA PYYNTÖ(4) Gje-Vi AS teki sittemmin asetuksen (EY) N:o 384/96 11 artiklan 3 kohdan ja asetuksen (EY) N:o 2026/97 19 artiklan 1 kohdan nojalla tyydyttävän pyynnön välivaiheen osittaisesta tarkastelusta.(5) Pyyntöön sisältyi riittävästi näyttöä siitä, että olosuhteissa oli tapahtunut merkittävä muutos sen jälkeen, kun sen yhteisöön suuntautuvassa viennissä otettiin käyttöön tullit. Tästä syystä yritys halusi esittää uudelleen hintasitoumuksen ja totesi, että näiden muutosten johdosta sitoumus olisi sekä tehokas että toteutettavissa.(6) Välivaiheen osittaisen tarkastelun vireillepanoa koskeva ilmoitus julkaistiin asianmukaisesti(12). Tässä yhteydessä on aiheellista huomauttaa, että tarkastelu rajattiin koskemaan sen selvittämistä, voidaanko asianomaisen yrityksen esittämä uusi hintasitoumus hyväksyä.C. SITOUMUKSEN HYVÄKSYMINEN(7) Menettelyä koskevat näkökohdat ja tarkastelua koskevan tutkimuksen päätelmät on esitetty yksityiskohtaisesti neuvoston asetuksessa (EY) N:o 322/2002(13).(8) Tutkimuksen päätelmien mukaan Gje-Vi AS:n olosuhteet ovat tosiaankin muuttuneet sen jälkeen, kun sitä vastaan otettiin käyttöön polkumyynti- ja tasoitustullit, ja että yrityksen esittämä uusi hintasitoumus voidaan hyväksyä.(9) Gje-Vi AS:n nyt esittämä sitoumus on samanlainen kuin Norjasta peräisin olevaa viljeltyä merilohta vieviltä norjalaisyrityksiltä aiemmin hyväksytyt sitoumukset. Yritys on suostunut noudattamaan sitoumuksessa vahvistettuja vähimmäistuontihintoja ja toimittamaan komissiolle säännöllisesti ja annetuissa määräajoissa yksityiskohtaisia tietoja yhteisöön suuntautuvasta viennistään.(10) Koska komissio voi tehokkaasti valvoa sitoumuksen noudattamista ja koska sillä poistetaan polkumyynnin ja tukien haittavaikutukset, sitoumus voidaan hyväksyä. Yritykselle on ilmoitettu niistä olennaisista seikoista, huomioista ja velvoitteista, joihin hyväksyntä perustuu.(11) Näin ollen Gje-Vi AS:n nimi pitäisi lisätä päätöksen 97/634/EY liitteessä olevaan luetteloon yrityksistä, joiden sitoumukset on hyväksytty.(12) Neuvoa-antavaa komiteaa on kuultu asiasta, eikä se ole esittänyt vastalauseita.D. OIKAISU KOMISSION PÄÄTÖKSEEN 2001/644/EY(13) Julkaistaessa komission päätöstä 2001/644/EY(14), jolla viimeksi muutettiin päätöstä 97/634/EY, norjalaisyritys Jana A/S:n nimi (sitoumuksen nro 1/75, Taric-lisäkoodi 8177 ) jäi vahingossa pois niiden yritysten luettelosta, joiden sitoumukset on hyväksytty.(14) Näin ollen yrityksen nimi pitäisi lisätä kyseiseen luetteloon.E. PÄÄTÖKSEN 97/634/EY LIITTEEN MUUTTAMINEN(15) Edellä esitetty huomioon ottaen ja selvyyden vuoksi päätöksen 97/634/EY liitteestä julkaistaan tässä ajantasainen versio, josta käy ilmi kaikki viejät, joiden sitoumukset ovat tällä hetkellä voimassa.(16) Tämän päätöksen ohella neuvosto on asetuksella (EY) N:o 322/2002 laajentanut polkumyynti- ja tasoitustulleja koskevan poikkeuksen koskemaan Gje-Vi AS -yritystä ja korjannut Janas A/S -yritystä koskevan virheen muuttamalla asetuksen (EY) N:o 772/1999 liitettä,ON PÄÄTTÄNYT SEURAAVAA:1 artiklaKorvataan komission päätöksen 97/634/EY liite tämän päätöksen liitteellä.2 artiklaTämä päätös tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä.3 artiklaJanas A/S:n sisällyttäminen päätöksen 97/634/EY liitteeseen tulee voimaan 24 päivänä elokuuta 2001.Tehty Brysselissä 5 päivänä helmikuuta 2002.Komission puolestaPascal LamyKomission jäsen(1) EYVL L 56, 6.3.1996, s. 1.(2) EYVL L 257, 11.10.2000, s. 2.(3) EYVL L 288, 21.10.1997, s. 1.(4) EYVL L 267, 30.9.1997, s. 1.(5) EYVL L 267, 30.9.1997, s. 19.(6) EYVL L 101, 16.4.1999, s. 1.(7) EYVL L 227, 23.8.2001, s. 15.(8) EYVL L 267, 30.9.1997, s. 81.(9) EYVL L 227, 23.8.2001, s. 49.(10) EYVL L 88, 24.3.1998, s. 31.(11) EYVL L 111, 9.4.1998, s. 10.(12) EYVL C 188, 4.7.2001, s. 11.(13) Ks. tämän virallisen lehden sivu 1.(14) EYVL L 227, 23.8.2001, s. 49.LIITELUETTELO YRITYKSISTÄ, JOIDEN SITOUMUKSET ON HYVÄKSYTTY>TAULUKON PAIKKA>


title: 2010/795/EU: Neuvoston päätös, annettu 14 päivänä joulukuuta 2010 , neuvoston työjärjestyksen muuttamisesta

text:
               22.12.2010

               FI

               Euroopan unionin virallinen lehti

               L 338/47

         NEUVOSTON PÄÄTÖS,
   annettu 14 päivänä joulukuuta 2010,
   neuvoston työjärjestyksen muuttamisesta
   (2010/795/EU)
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen,
   ottaa huomioon Euroopan unionin toiminnasta tehdyn sopimuksen ja erityisesti sen 240 artiklan 3 kohdan,
   ottaa huomioon neuvoston työjärjestyksen liitteessä III olevan 2 artiklan 2 kohdan (1),
   sekä katsoo seuraavaa:

               (1)

               Siirtymämääräyksistä tehdyn pöytäkirjan (N:o 36) 3 artiklan 4 kohdassa määrätään, että kun neuvosto hyväksyy säädöksen, joka edellyttää määräenemmistöä, ja jos joku neuvoston jäsen sitä pyytää, tarkistetaan 31 päivään lokakuuta 2014 saakka neuvoston työjärjestyksen, jäljempänä ’työjärjestys’, liitteessä III olevassa 1 artiklassa esitettyjen väestölukujen mukaisesti laskemalla, että tämän enemmistön muodostavat jäsenvaltiot edustavat vähintään 62:ta prosenttia unionin koko väestöstä.

               (2)

               Työjärjestyksen liitteessä III olevan 2 artiklan 2 kohdassa säädetään, että neuvosto mukauttaa mainitun liitteen 1 artiklassa olevia lukuja joka vuosi 1 päivästä tammikuuta alkaen niiden tietojen mukaisesti, jotka Euroopan unionin tilastotoimistolla oli käytössään edellisen vuoden syyskuun 30 päivänä.

               (3)

               Sen vuoksi työjärjestystä olisi mukautettava tämän mukaisesti vuoden 2011 osalta,

         ON HYVÄKSYNYT TÄMÄN PÄÄTÖKSEN:
   1 artikla
   Korvataan työjärjestyksen liitteessä III oleva 1 artikla seuraavasti:

      ”1 artikla
      Kunkin jäsenvaltion kokonaisväkiluku SEU:n 16 artiklan 5 kohdan ja siirtymämääräyksistä tehdyn pöytäkirjan (N:o 36) 3 artiklan 3 ja 4 kohdan soveltamista varten 1 päivän tammikuuta 2011 ja 31 päivän joulukuuta 2011 välisenä aikana on:

                  Jäsenvaltio

                  Väkiluku
                  (× 1 000)

                  Saksa

                  81 802,3

                  Ranska

                  64 714,1

                  Yhdistynyt kuningaskunta

                  62 008,0

                  Italia

                  60 340,3

                  Espanja

                  45 989,0

                  Puola

                  38 167,3

                  Romania

                  21 462,2

                  Alankomaat

                  16 575,0

                  Kreikka

                  11 305,1

                  Belgia

                  10 827,0

                  Portugali

                  10 637,7

                  Tšekin tasavalta

                  10 506,8

                  Unkari

                  10 014,3

                  Ruotsi

                  9 340,7

                  Itävalta

                  8 375,3

                  Bulgaria

                  7 563,7

                  Tanska

                  5 534,7

                  Slovakia

                  5 424,9

                  Suomi

                  5 351,4

                  Irlanti

                  4 467,9

                  Liettua

                  3 329,0

                  Latvia

                  2 248,4

                  Slovenia

                  2 047,0

                  Viro

                  1 340,1

                  Kypros

                  803,1

                  Luxemburg

                  502,1

                  Malta

                  413,0

                  Yhteensä

                  501 090,4

                  Kynnysarvo (62 %)

                  310 676,1”

   2 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

   Sitä sovelletaan 1 päivästä tammikuuta 2011.

      Tehty Brysselissä 14 päivänä joulukuuta 2010.

            Neuvoston puolesta

            Puheenjohtaja

         S. VANACKERE

      (1)  Neuvoston päätös 2009/937/EU, tehty 1 päivänä joulukuuta 2009, neuvoston työjärjestyksen hyväksymisestä (EUVL L 325, 11.12.2009, s. 35).


title: Neuvoston päätös (EU) 2015/798, annettu 11 päivänä toukokuuta 2015, luvan antamisesta Euroopan komissiolle neuvotella Euroopan unionin puolesta otsonikerroksen suojelua koskevaan Wienin yleissopimukseen ja otsonikerrosta heikentävistä aineista tehtyyn Montrealin pöytäkirjaan tehtävistä muutoksista

text:
               22.5.2015

               FI

               Euroopan unionin virallinen lehti

               L 127/19

         NEUVOSTON PÄÄTÖS (EU) 2015/798,
   annettu 11 päivänä toukokuuta 2015,
   luvan antamisesta Euroopan komissiolle neuvotella Euroopan unionin puolesta otsonikerroksen suojelua koskevaan Wienin yleissopimukseen ja otsonikerrosta heikentävistä aineista tehtyyn Montrealin pöytäkirjaan tehtävistä muutoksista
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 192 artiklan 1 kohdan sekä 218 artiklan 3 ja 4 kohdan,
   ottaa huomioon Euroopan komission suosituksen,
   sekä katsoo, että komissiolle olisi annettava lupa neuvotella unionin puolesta otsonikerroksen suojelua koskevaan Wienin yleissopimukseen (1) ja otsonikerrosta heikentävistä aineista tehtyyn Montrealin pöytäkirjaan (2) tehtävistä muutoksista,
   ON HYVÄKSYNYT TÄMÄN PÄÄTÖKSEN:
   1 artikla
   Komissiolle annetaan lupa neuvotella unionin puolesta otsonikerroksen suojelua koskevaan Wienin yleissopimukseen ja otsonikerrosta heikentävistä aineista tehtyyn Montrealin pöytäkirjaan tehtävistä muutoksista kyseisen yleissopimuksen osapuolten konferenssissa sekä kyseisen pöytäkirjan osapuolten kokouksissa vuosina 2015 ja 2016 siltä osin kuin kyse on unionin toimivaltaan kuuluvista asioista, joiden osalta unioni on hyväksynyt säännöksiä.
   2 artikla
   1.   Komissio käy neuvottelut neuvoston nimeämää erityiskomiteaa kuullen sekä neuvoston antamien ja tämän päätöksen lisäyksessä olevien neuvotteluohjeiden mukaisesti.
   2.   Neuvosto voi milloin tahansa tarkastella uudelleen näitä neuvotteluohjeita. Tätä varten komissio raportoi neuvostolle neuvottelujen tuloksista kunkin neuvotteluistunnon jälkeen ja tarvittaessa neuvottelujen aikana mahdollisesti esiin nousevista ongelmista.
   3 artikla
   Siltä osin kuin 1 artiklassa tarkoitettujen muutosten kohteena on unionin ja sen jäsenvaltioiden jaettuun toimivaltaan kuuluvia asioita, komission ja jäsenvaltioiden olisi toimittava neuvottelujen aikana läheisessä yhteistyössä varmistaakseen unionin ja sen jäsenvaltioiden kansainvälisen edustuksen yhtenäisyyden.
   4 artikla
   Tämä päätös on osoitettu komissiolle.

      Tehty Brysselissä 11 päivänä toukokuuta 2015.

            Neuvoston puolesta

            Puheenjohtaja

         J. DŪKLAVS

      (1)  EYVL L 297, 31.10.1988, s. 10.

      (2)  EYVL L 297, 31.10.1988, s. 21.


title: 2013/612/EU: Euroopan parlamentin päätös, annettu 17 päivänä huhtikuuta 2013 , vastuuvapauden myöntämisestä Euroopan GNSS-viraston talousarvion toteuttamisesta varainhoitovuonna 2011

text:
               16.11.2013

               FI

               Euroopan unionin virallinen lehti

               L 308/312

      EUROOPAN PARLAMENTIN PÄÄTÖS,
   annettu 17 päivänä huhtikuuta 2013,
   Eurojust-yksikön varainhoitovuoden 2011 tilien päättämisestä
   (2013/605/EU)
   EUROOPAN PARLAMENTTI, joka

               —

               ottaa huomioon Eurojust-yksikön lopullisen tilinpäätöksen varainhoitovuodelta 2011,

               —

               ottaa huomioon tilintarkastustuomioistuimen kertomuksen Eurojust-yksikön tilinpäätöksestä varainhoitovuodelta 2011 sekä yksikön vastaukset (1),

               —

               ottaa huomioon neuvoston 12. helmikuuta 2013 antaman suosituksen (05753/2013 – C7-0041/2013),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon Eurojust-yksikön perustamisesta vakavan rikollisuuden torjunnan tehostamiseksi 28. helmikuuta 2002 tehdyn neuvoston päätöksen 2002/187/YOS (4) ja erityisesti sen 36 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön sekä kansalaisvapauksien sekä oikeus- ja sisäasioiden valiokunnan lausunnon (A7-0072/2013),

               1.

               hyväksyy Eurojust-yksikön varainhoitovuoden 2011 tilien päättämisen;

               2.

               kehottaa puhemiestä välittämään tämän päätöksen Eurojust-yksikön hallinnolliselle johtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 388, 15.12.2012, s. 180.

      (2)  EYVL L 248, 16.9.2002, s. 1.

      (3)  EUVL L 298, 26.10.2012, s. 1.

      (4)  EYVL L 63, 6.3.2002, s. 1.

      (5)  EYVL L 357, 31.12.2002, s. 72.


title: Euroopan parlamentin, neuvoston ja komission päätös (EU, Euratom) 2016/1201, annettu 13 päivänä heinäkuuta 2016, Euroopan petostentorjuntaviraston (OLAF) valvontakomitean jäsenten nimittämisestä

text:
               23.7.2016

               FI

               Euroopan unionin virallinen lehti

               L 198/40

         EUROOPAN PARLAMENTIN, NEUVOSTON JA KOMISSION PÄÄTÖS (EU, Euratom) 2016/1201,
   annettu 13 päivänä heinäkuuta 2016,
   Euroopan petostentorjuntaviraston (OLAF) valvontakomitean jäsenten nimittämisestä
   EUROOPAN PARLAMENTTI, NEUVOSTO JA EUROOPAN KOMISSIO, jotka
   ottavat huomioon Euroopan unionin toiminnasta tehdyn sopimuksen,
   ottavat huomioon Euroopan atomienergiayhteisön perustamissopimuksen,
   ottavat huomioon Euroopan petostentorjuntaviraston (OLAF) tutkimuksista sekä Euroopan parlamentin ja neuvoston asetuksen (EY) N:o 1073/1999 ja neuvoston asetuksen (Euratom) N:o 1074/1999 kumoamisesta 11 päivänä syyskuuta 2013 annetun Euroopan parlamentin ja neuvoston asetuksen (EU, Euratom) N:o 883/2013 (1) ja erityisesti sen 15 artiklan 2 kohdan,
   sekä katsovat seuraavaa:

               (1)

               Asetuksen (EU, Euratom) N:o 883/2013 15 artiklan 2 kohdassa säädetään, että Euroopan petostentorjuntaviraston, jäljempänä ’OLAF’, valvontakomitean muodostavat viisi riippumatonta jäsentä, joilla on kokemusta viraston toimialaan liittyvästä johtavasta oikeudellisesta, tutkimuksiin liittyvästä tai vastaavasta tehtävästä. Euroopan parlamentti, neuvosto ja komissio nimittävät komitean jäsenet yhteisellä sopimuksella. Valvontakomitean jäsenten nimittämispäätökseen sisällytetään myös sellaisten mahdollisten ehdokkaiden varallaololuettelo, jotka voivat korvata valvontakomitean jäseniä heidän jäljellä olevaksi toimikaudekseen, jos yksi tai useampi jäsen eroaa, kuolee tai on muutoin pysyvästi estynyt hoitamasta tehtäväänsä.

               (2)

               Asetuksen 15 artiklan 3 kohdan mukaan valvontakomitean jäsenten toimikausi on viisi vuotta, eikä se ole uusittavissa. Valvontakomitean asiantuntemuksen säilyttämiseksi korvataan vuoron perään kaksi ja kolme jäsentä.

               (3)

               Asetuksen 21 artiklan 2 kohdan mukaan arpomalla valittujen kahden jäsenen toimikausi päättyy 15 artiklan 3 kohdan ensimmäisestä virkkeestä poiketen, kun heidän toimikaudestaan on kulunut ensimmäiset 36 kuukautta. Tämän vuoksi kahden 23 päivästä tammikuuta 2012 nimitetyn jäsenen toimikaudet päättyivät 22 päivänä tammikuuta 2015. Nämä jäsenet jatkavat asetuksen (EU, Euratom) N:o 883/2013 15 artiklan 4 kohdan mukaisesti tehtävässään toimikautensa päättymisen jälkeen, kunnes valvontakomitean uusien jäsenten nimitysmenettely on saatettu päätökseen. Näiden kahden jäsenen tilalle olisi sen vuoksi nimitettävä uudet jäsenet.

               (4)

               Valintamenettelyn päätyttyä Euroopan parlamentti, neuvosto ja komissio ovat vakuuttuneita siitä, että valvontakomitean jäseniksi ja mahdollisiksi jäseniksi nimitettävät henkilöt täyttävät asetuksen (EU, Euratom) N:o 883/2013 15 artiklan 2 kohdassa säädetyt vaatimukset riippumattomuudesta ja kokemuksesta, joka on saatu Euroopan petostentorjuntaviraston (OLAF) toimialaan liittyvästä johtavasta oikeudellisesta, tutkimuksiin liittyvästä tai vastaavasta tehtävästä,

         OVAT PÄÄTTÄNEET SEURAAVAA:
   1 artikla
   1.   Nimitetään seuraavat henkilöt Euroopan petostentorjuntaviraston (OLAF) valvontakomitean jäseniksi tämän päätöksen voimaantulopäivästä:

               —

               Colette DRINAN,

               —

               Grażyna Maria STRONIKOWSKA.

         2.   Nimitetään seuraavat henkilöt Euroopan petostentorjuntaviraston (OLAF) valvontakomitean jäseniksi 23 päivästä tammikuuta 2017:

               —

               Maria Helena Pereira Loureiro Correia FAZENDA,

               —

               Petr KLEMENT,

               —

               Jan MULDER.

         3.   Jos joku edellä mainituista henkilöistä eroaa valvontakomiteasta, kuolee tai tulee pysyvästi työkyvyttömäksi, hänet korvaa välittömästi jäljellä olevaksi toimikaudeksi seuraavassa luettelossa ensimmäisenä oleva henkilö, joka ei ole vielä korvannut valvontakomitean jäsentä:

               —

               Rafael MUÑOZ LÓPEZ-CARMONA,

               —

               Anca JURMA,

               —

               Dobrinka MIHAILOVA,

               —

               Gerhard JAROSCH,

               —

               Kalliopi THEOLOGITOU,

               —

               Antonio BALSAMO,

               —

               Angelo Maria QUAGLINI.

         2 artikla
   Tehtäväänsä hoitaessaan valvontakomitean jäsenet eivät pyydä eivätkä ota ohjeita yhdeltäkään hallitukselta, toimielimeltä, elimeltä, virastolta tai laitokselta.
   He eivät saa käsitellä sellaista asiaa, jossa heillä on suoraan tai välillisesti heidän riippumattomuutensa mahdollisesti vaarantava henkilökohtainen, erityisesti perheeseen liittyvä tai taloudellinen, etu.
   Valvontakomitean jäsenten hoitaessa tehtäviään heitä sitoo salassapitovelvollisuus, ja se sitoo heitä myös heidän toimikautensa päättymisen jälkeen.
   3 artikla
   Valvontakomitean jäsenille korvataan heille heidän tehtävänsä hoitamisesta aiheutuneet kustannukset, ja he saavat maksun kultakin päivältä, jona he ovat hoitaneet tehtäväänsä. Komissio päättää kyseisen maksun suuruudesta ja kustannusten korvausmenettelystä.
   4 artikla
   Komissio ilmoittaa edellä mainituille henkilöille tästä päätöksestä ja ilmoittaa välittömästi jokaiselle henkilölle, joka korvaa valvontakomitean jäsenen 1 artiklan 3 kohdan nojalla.
   5 artikla
   Tämä päätös tulee voimaan 13 päivänä heinäkuuta 2016.

      Tehty Brysselissä 13 päivänä heinäkuuta 2016.

            Euroopan parlamentin puolesta

            Puhemies

         Martin SCHULZ

            Neuvoston puolesta

            Puheenjohtaja

         Peter KAŽIMÍR

            Komission puolesta

            Varapuheenjohtaja

         Kristalina GEORGIEVA

      (1)  EUVL L 248, 18.9.2013, s. 1.


Avis juridique important

|

41992D0074

92/74/ETY, Euratom, EHTY: Euroopan yhteisöjen jäsenvaltioiden hallitusten edustajien päätös, tehty 29 päivänä tammikuuta 1992, tuomarin nimittämisestä yhteisön tuomioistuimeen

Virallinen lehti nro L 030 , 06/02/1992 s. 0022 - 0022 Suomenk. erityispainos Alue 1 Nide 2 s. 0164  Ruotsink. erityispainos Alue 1 Nide 2 s. 0164

EUROOPAN YHTEISÖJEN JÄSENVALTIOIDEN HALLITUSTEN EDUSTAJIEN PÄÄTÖS,tehty 29 päivänä tammikuuta 1992,tuomarin nimittämisestä yhteisön tuomioistuimeen (92/74/ETY, Euratom, EHTY)EUROOPAN YHTEISÖJEN JÄSENVALTIOIDEN HALLITUSTEN EDUSTAJAT, jotkaottavat huomioon Euroopan hiili- ja teräsyhteisön perustamissopimuksen, erityisesti sen 32 b artiklan,ottavat huomioon Euroopan talousyhteisön perustamissopimuksen, erityisesti sen 167 artiklan,ottavat huomioon Euroopan atomienergiayhteisön perustamissopimuksen, erityisesti sen 139 artiklan,sekä katsovat, ettäSir Gordon Slynn, Euroopan yhteisöjen tuomioistuimen tuomari, on yhteisön tuomioistuimen presidentille osoitetuissa ja neuvoston puheenjohtajalle toimitetuissa, 14 päivänä joulukuuta 1991 ja 14 päivänä tammikuuta 1992 päivätyissä kirjeissään pyytänyt eroa 10 päivästä maaliskuuta 1992 alkaen, jaEuroopan hiili- ja teräsyhteisön tuomioistuimen perussääntöä koskevan pöytäkirjan 8 artiklan, Euroopan talousyhteisön tuomioistuimen perussääntöä koskevan pöytäkirjan 7 artiklan sekä Euroopan atomienergiayhteisön tuomioistuimen perussääntöä koskevan pöytäkirjan 7 artiklan nojalla on tarpeen nimittää Sir Gordon Slynnin jäljellä olevaksi toimikaudeksi tuomari,OVAT PÄÄTTÄNEET SEURAAVAA:1 artikla Yhteisön tuomioistuimen tuomariksi 6 päivään lokakuuta 1994 asti nimitetään David A.O. Edward.2 artikla Tämä päätös tulee voimaan 10 päivänä maaliskuuta 1992.Tehty Brysselissä 29 päivänä tammikuuta 1992.PuheenjohtajaJ. C. PAULOURO das NEVES